cyanic-selkie/wikianc huggingface dataset:
ചന്ദ്രമുഖി (ചലച്ചിത്രം)
₹ 190 മില്യൺ മുതൽമുടക്കിയാണ് ഈ ചലച്ചിത്രം നിർമ്മിച്ചത്. 2004 ഒക്ടോബർ 24ന് ചന്ദ്രമുഖിയുടെ ഫോട്ടോഗ്രാഫി ആരംഭിച്ചു. തമിഴ് പുതുവർഷത്തോടനുബന്ധിച്ച് 2005 ഏപ്രിൽ 14ന് ചിത്രം റിലീസ് ചെയ്തു. പൊതുവെ അനുകൂലമായ അഭിപ്രായങ്ങളാണ് ചിത്രത്തിന് ലഭിച്ചത്. 890 ദിവങ്ങൾ തിയേറ്ററിൽ പ്രദർശിപ്പിച്ച് കൂടുതൽ ദിവസം പ്രദർശിപ്പിച്ചതിന്റെ റെക്കോർഡ് ചന്ദ്രമുഖി നേടി. എന്നാൽ 2009 ൽ പുറത്തിറങ്ങിയ മഗധീര എന്ന ചലച്ചിത്രം 1000 ദിവസം പ്രദർശിപ്പിച്ച് ഈ റെക്കോർഡ് ഭേദിച്ചു. അഞ്ച് തമിഴ്നാട് സംസ്ഥാന ചലച്ചിത്ര പുരസ്കാരങ്ങളും നാല് ഫാൻസ് അസോസിയേഷൻ പുരസ്കാരങ്ങളും രണ്ട് ഫിലിംഫെയർ പുരസ്കാരങ്ങളും ചന്ദ്രമുഖിയ്ക്ക് ലഭിച്ചു. ജ്യോതിക, വടിവേലു എന്നിവർക്ക് ഈ ചലച്ചിത്രത്തിലെ അഭിനയത്തിന് കലൈമാമണി പുരസ്കാരവും ലഭിച്ചു.
ചന്ദ്രമുഖി, തെലുഗു ഭാഷയിൽ ‍ഡബ്ബ് ചെയ്ത് അതേ പേരിൽ റിലീസ് ചെയ്യുകയുണ്ടായി. ഭോജ്പുരി ഭാഷയിലേക്ക് ചന്ദ്രമുഖി കേ ഹുങ്കാർ എന്ന പേരിലും ഡബ്ബ് ചെയ്യപ്പെട്ടു. ജർമൻ ഭാഷയിൽ ഡബ്ബ് ചെയ്യപ്പെട്ട ആദ്യത്തെ തമിഴ് ചലച്ചിത്രമാണ് ചന്ദ്രമുഖി. ജർമനിൽ Der Geisterjäger എന്ന പേരിൽ പുറത്തിറങ്ങി. തുർക്കിഷ്, ഹിന്ദി ഭാഷകളിലേയ്ക്കും ചന്ദ്രമുഖി ഡബ്ബ് ചെയ്ത് റിലീസ് ചെയ്തിരുന്നു. മറ്റ് ഭാഷകളിലെ ഡബ്ബ് ചെയ്ത പതിപ്പുകളും വിജയകരമായിരുന്നു.
കഥ
ഒരു മനോരോഗവിദഗ്ദ്ധനായ ശരവണൻ (രജനീകാന്ത്) തന്റെ അവധിക്കാലത്ത് ഇന്ത്യ സന്ദർശിക്കുന്നു. ഈ സമയം തന്റെ സുഹൃത്തും സഹോദരതുല്യനുമായ സെന്തിൽ എന്ന സെന്തിൽനാഥനെ(പ്രഭു)യും ഭാര്യ ഗംഗ(ജ്യോതിക)യെയും ശരവണൻ കണ്ടുമുട്ടുന്നു. സെന്തിലിന്റെ അമ്മയായ കസ്തൂരി (കെ.ആർ. വിജയ), സെന്തിൽ തന്റെ ബന്ധുവായ കന്തസ്വാമിയുടെ (നാസർ) മകളായ പ്രിയ(മാളവിക)യെ വിവാഹം ചെയ്യണമെന്ന് ആഗ്രഹിച്ചിരുന്നു. 30 വർഷങ്ങൾക്കുമുൻപ് സെന്തിലിന്റെ അച്ഛൻ (ശിവാജി ഗണേശൻ) കന്തസ്വാമിയുടെ സഹോദരിയായ അഖിലാണ്ഡേശ്വരിയ്ക്കു (ഷീല) പകരം കസ്തൂരിയെ വിവാഹം ചെയ്യുന്നു. ഇതുകാരണം രണ്ട് കുടുംബങ്ങളും പിരിഞ്ഞു. വർഷങ്ങൾക്കുശേഷം രണ്ട് കുടുംബങ്ങളെയും ഒരുമിപ്പിക്കാനായാണ് കസ്തൂരി സെന്തിലും പ്രിയയും വിവാഹം ചെയ്യണമെന്ന് ആഗ്രഹിച്ചത്. സെന്തിൽ, വേട്ടയാർപുരം കൊട്ടാരം വാങ്ങിയെന്ന് ശരവണൻ മനസ്സിലാക്കുകയും സെന്തിൽ കുടുംബസമേതം കൊട്ടാരത്തിലേക്ക് താമസം മാറ്റുകയും ചെയ്യുന്നു. ഇതേ സമയം അഖിലാണ്ഡേശ്വരി, സഹായിയായ ഊമയ്യന്റെ (സോനു സൂദ്) സഹായത്തോടെ ശരവണനെ കൊല്ലാൻ ശ്രമിക്കുന്നു.
കുടുംബക്ഷേത്രം സന്ദർശിക്കുന്നതിനിടെ ക്ഷേത്രത്തിലെ പൂജകൻ വേട്ടയാർപുരം കൊട്ടാരത്തിന്റെ ചരിത്രത്തെക്കുറിച്ച് സെന്തിലിനോടും മറ്റ് കുടുംബാംഗങ്ങളോടും പറയുന്നു. 150 വർഷങ്ങൾക്കു മുൻപ് വേട്ടയ്യൻ എന്ന രാജാവ് ആന്ധ്രാപ്രദേശിലെ വിജയനഗരത്തിലേക്ക് വേട്ടയാർപുരത്തു നിന്നും പോകുന്നു. വേട്ടയാർപുരത്തെ ഒരു നർത്തകിയായ ചന്ദ്രമുഖിയെ വേട്ടയ്യൻ പ്രണയിക്കുന്നു. എന്നാൽ ഗുണശേഖരൻ എന്ന മറ്റൊരു നർത്തകനുമായി പ്രണയത്തിലായിരുന്ന ചന്ദ്രമുഖി, വേട്ടയ്യനെ സ്വീകരിക്കുന്നില്ല. ഈ സമയം വേട്ടയ്യൻ വിജയനഗരത്തുനിന്നും സൈന്യത്തോടൊപ്പം തിരിച്ചെത്തുന്നു. വേട്ടയ്യൻ അറിയാതെ ചന്ദ്രമുഖി, ഗുണശേഖരനെ തന്റെ അയൽപക്കത്തുള്ള വീട്ടിൽ താമസിപ്പിക്കുകയും രഹസ്യമായി കണ്ടുമുട്ടുകയും ചെയ്യുന്നു. ഇക്കാര്യം തിരിച്ചറിഞ്ഞ വേട്ടയ്യൻ, ദുർഗ്ഗാഷ്ടമി ദിവസത്തിൽ ഗുണശേഖരന്റെ തല വെട്ടുകയും ചന്ദ്രമുഖിയെ ജീവനോടെ കത്തിക്കുകയും ചെയ്തു. പ്രതികാരദാഹിയായ ആത്മാവായി ചന്ദ്രമുഖി മാറുകയും വേട്ടയ്യനോട് പ്രതികാരം ചെയ്യാനായി ശ്രമിക്കുന്നു. എന്നാൽ പല മന്ത്രവാദികളുടെ പരിശ്രമങ്ങളാൽ ഒടുവിൽ കൊട്ടാരത്തിന്റെ തെക്കു-പടിഞ്ഞാറ് മൂലയിൽ ചന്ദ്രമുഖിയെ ബന്ധിക്കുന്നു. പ്രിയ, വിശ്വനാഥൻ (വിനീത്) എന്ന നർത്തകനുമായി പ്രണയത്തിലാവുകയും ശരവണൻ ഈ പ്രണയത്തെക്കുറിച്ച് കന്തസ്വാമിയോടെ പറയുകയും ചെയ്യുന്നു.
ചന്ദ്രമുഖിയുടെ കഥ കേൾക്കുന്ന ഗംഗ, തെക്കു-പടിഞ്ഞാറ് ഭാഗത്തുള്ള മുറിയിൽ നിന്നും വിലപിടിപ്പുള്ള വസ്തുക്കൾ നഷ്ടപ്പെടാതിരിക്കാനായി നാട്ടുകാർ കള്ളം പറയുന്നതാണെന്ന് ധരിച്ച് ആ മുറിയിൽ കയറാൻ ശ്രമിക്കുന്നു. മുറിയുടെ താക്കോൽ, ഉദ്യാനപാലകന്റെ ചെറുകമളായ ദുർഗ്ഗ (നയൻതാര)യിൽ നിന്നും കൈക്കലാക്കുന്നു. എന്നാൽ മുറി തുറന്ന നിമിഷത്തിൽ വീട്ടിൽ അസാധാരണമായ കാര്യങ്ങൾ സംഭവിക്കുന്നു. വസ്തുക്കൾ പൊട്ടുകയും ഗംഗയുടെ സാരി തീ പിടിക്കുകയും ചെയ്യുന്നു. സംശങ്ങളെല്ലാം ദുർഗ്ഗയുടെ നേർക്ക് തിരിയുന്നു. സെന്തിൽ ഉടൻതന്നെ ഈ പ്രശ്നം പരിഹരിക്കുന്നതിനായി ശരവണനെ വീട്ടിലെത്തിക്കുന്നു. ഈ സമയം പ്രിയയെ ഒരു അജ്ഞാതൻ കൊല്ലാൻ ശ്രമിക്കുന്നു. കാപ്പിയിൽ വിഷം കലർത്തിയും ഫിഷ് ടാങ്ക് മുകളിൽ നിന്ന് തള്ളിയിട്ടും സെന്തിലിനെ കൊല്ലാനും ശ്രമിക്കുന്നു. ശരവണൻ ഈ സംഭവങ്ങളെക്കുറിച്ച് അന്വേഷിക്കുന്നു.
അഭിനേതാക്കൾ
സംവിധായകൻ പി. വാസു, നിർമ്മാതാവ് രാംകുമാർ ഗണേശൻ, രാജ് ബഹദൂർ എന്നിവർ ദേവുഡാ ദേവുഡാ എന്ന ഗാനരംഗത്തിൽ അഭിനയിച്ചിട്ടുണ്ട്.
ആരംഭം
ശിവാജി പ്രൊഡക്ഷൻസ് നിർമ്മിച്ച 50-ാമത്തെ ചലച്ചിത്രമായിരുന്നു ചന്ദ്രമുഖി. മന്നൻ എന്ന ചലച്ചിത്രത്തിന്റെ വിജയാഘോഷത്തിനിടെ ശിവാജി പ്രൊഡക്ഷൻസിന്റെ 50-ാം ചലച്ചിത്രത്തിൽ അഭിനയിക്കുമെന്ന് രജനീകാന്ത് അറിയിച്ചിരുന്നു. 2004 സെപ്റ്റംബറിൽ രജനീകാന്ത്, കന്നഡ ചലച്ചിത്രമായ ആപ്തമിത്രയുടെ വിജയത്തിന് സംവിധായകൻ പി. വാസുവിനെ അഭിനന്ദിച്ചു. ചിത്രത്തിന്റെ കഥ കേട്ട രജനീകാന്ത് തുടർന്ന് രാംകുമാർ ഗണേശനെ വിളിക്കുകയും ശിവാജി പ്രൊഡക്ഷൻസിനു കീഴിൽ ഈ ചിത്രം നിർമ്മക്കാൻ അഭ്യർത്ഥിക്കുകയും ചെയ്തു.
രാംകുമാർ, പി. വാസുവുമായി ബന്ധപ്പെട്ട് രജനീകാന്തിന് ആപ്തമിത്രയുടെ തമിഴ് റീമേക്കിൽ അഭിനയിക്കാൻ താൽപ്പര്യമുണ്ടെന്ന് അറിയിച്ചു. രജനീകാന്തിന്റെ അഭിനയശൈലിയ്ക്ക് അനുസൃതമായി വാസു, ചിത്രത്തിന്റെ തിരക്കഥയിൽ മാറ്റങ്ങൾ വരുത്തുകയുണ്ടായി. ദ്വന്ദ വ്യക്തിത്വം (ഡിസോസിയേറ്റീവ് ഐഡന്റിറ്റി ഡിസോർഡർ) ബാധിച്ച വ്യക്തിയുടെ കഥയാണ് ചിത്രം പറയുന്നത്. ചന്ദ്രമുഖി റിലീസ് ചെയ്ത് 2 മാസങ്ങൾക്കു ശേഷം പുറത്തിറങ്ങിയ വിക്രം കേന്ദ്ര കഥാപാത്രത്തെ അവതരിപ്പിച്ച അന്ന്യൻ എന്ന ചലച്ചിത്രവും ഇതേ രോഗത്തെ ആസ്പദമാക്കിയുള്ളതായിരുന്നു.
തൊട്ട ധരണി ആയിരുന്നു ചിത്രത്തിന്റെ കലാ സംവിധായകനും വസ്ത്രാലങ്കാരം നിർവ്വഹിച്ചതും. ചിത്രത്തിലെ ഭൂരിഭാഗം ദൃശ്യങ്ങളും ചിത്രീകരിച്ച വേട്ടയാർപുരം കൊട്ടാരം ഡിസൈൻ ചെയ്യുന്നതിനായി ധരണി, മണിച്ചിത്രത്താഴ്, ആപ്തമിത്ര തുടങ്ങിയ രണ്ട് ചലച്ചിത്രങ്ങളും കണ്ടിരുന്നു. എന്നാൽ മണിച്ചിത്രത്താഴിലെയും ആപ്തമിത്രയിലെയും കൊട്ടാരങ്ങളിൽ നിന്നും വ്യത്യസ്തമായാണ് ചന്ദ്രമുഖിയിൽ അദ്ദേഹം കൊട്ടാരം ഡിസൈൻ ചെയ്തതും ചന്ദ്രമുഖിയുടെ മുറി സജ്ജീകരിച്ചതും.
ചിത്രീകരണം
ചിത്രത്തിന്റെ ഫോട്ടോഗ്രഫി 2004 ഒക്ടോബർ 24ന് ശിവാജി ഗണേശന്റെ ഗൃഹമായ അണ്ണൈ ഇല്ലത്തിലെ മുഹൂരത്ത് ഷോട്ടിൽ നടന്ന ചടങ്ങോടുകൂടി ആരംഭിച്ചു. ചലച്ചിത്രത്തിന്റെ ചിത്രീകരണം 2005 ഫെബ്രുവരി 15ന് ചിത്രത്തിന്റെ ചിത്രീകരണം പൂർത്തിയാകുമെന്ന് നിർമ്മാതാവ് രാംകുമാർ ഗണേശൻ അറിയിച്ചിരുന്നു. ചെന്നൈയിലെ രാമവാരത്തിലെ സംഘട്ടനം രംഗമാണ് ആദ്യമായി ചിത്രീകരിച്ചത്. 25ലധികം ടൊയോട്ട ക്വാലിസ് കാറുകളാണ് രജനീകാന്ത് അഭിനയിച്ച ഈ രംഗത്തിൽ ഉപയോഗിച്ചത്. ഹൈദരാബാദിലാണ് വേട്ടയാർപുരം കൊട്ടാരത്തിലെ രംഗങ്ങൾ ചിത്രീകരിച്ചത്. ചിത്രത്തിലെ രജനീകാന്ത് മാത്രം പ്രത്യക്ഷപ്പെടുന്ന ഗാനരംഗങ്ങളും, മറ്റ് അഭിനേതാക്കൾ പ്രത്യക്ഷപ്പെടുന്ന ഗാനരംഗങ്ങളും അവസാന ദൃശ്യത്തിലുള്ള ജ്യോതിക അഭിനയിച്ച ഗാനരംഗവും റാമോജി ഫിലിം സിറ്റിയിലാണ് ചിത്രീകരിച്ചത്. ചിത്രീകരണത്തിന് 120 ദിവസങ്ങളാണ് നിശ്ചയിച്ചിരുന്നതെങ്കിലും 78 ദിവസങ്ങൾ കൊണ്ട് പൂർത്തിയി.
ദേവുഡാ ദേവുഡാ എന്ന ഗാനത്തിന്റെ ദൃശ്യങ്ങൾ പല തരത്തിലുള്ള തൊഴിലുകളെക്കുറിച്ചുള്ളതാണ്. നിർമ്മാതാവ് രാംകുമാർ ഗണേശനും വാസുവും കൊഞ്ചം നേരം എന്ന ഗാനം തുർക്കിയിൽ വച്ച് ചിത്രീകരിക്കാൻ തീരുമാനിച്ചു. തുർക്കിയിൽ ചിത്രീകരിച്ച ആദ്യ തമിഴ് ചലച്ചിത്രമാണ് ചന്ദ്രമുഖി. ഇസ്താംബുൾ, ദുബായ്, ചെന്നൈ എന്നിവിടങ്ങളിലായാണ് മറ്റ് ദൃശ്യങ്ങൾ ചിത്രീകരിച്ചത്. ചിത്രത്തിലെ അവസാന ഗാനമായ രാ രാ എന്ന ഗാനത്തിന്റെ നൃത്തസംവിധാനം നിർവ്വഹിച്ചത് കലയായിരുന്നു. 4 ദിവസം കൊണ്ടാണ് ഈ ഗാനത്തിന്റെ ദൃശ്യങ്ങൾ പൂർണ്ണമായും ചിത്രീകരിച്ചത്.
ഗാനങ്ങൾ
വിദ്യാസാഗറാണ് ചിത്രത്തിന്റെ സംഗീത സംവിധാനം നിർവ്വഹിച്ചത്. വാലി, യുഗഭാരതി, പാ. വിജയ്, നാ. മുത്തുകുമാർ, ഭുവന ചന്ദ്ര എന്നിവരാണ് ചിത്രത്തിലെ തമിഴ് ഭാഷയിലുള്ള ഗാനങ്ങൾ രചിച്ചത്. സൂര്യ രാഗത്തിലാണ് രാ രാ എന്ന ഗാനം ചിട്ടപ്പെടുത്തിയിരിക്കുന്നത്. ആശാ ഭോസ്‌ലെയും മധു ബാലകൃഷ്ണനും ചേർന്നാണ് ചിത്രത്തിലെ കൊഞ്ചം നേരം എന്ന ഗാനം ആലപിച്ചിരിക്കുന്നത്.
ചന്ദ്രമുഖിയിലെ ഗാനങ്ങൾ 2005 മാർച്ച് 5ന് ചെന്നൈയിൽ വച്ച് പ്രകാശനം ചെയ്തു.
പാട്ടുകളുടെ പട്ടിക
റിലീസ്
2005 ഏപ്രിൽ 14ന് ചിത്രം റിലീസ് ചെയ്തു. കമൽ ഹാസന്റെ മുംബൈ എക്സ്പ്രസ്, വിജയുടെ സച്ചിൻ എന്നീ ചലച്ചിത്രങ്ങളോടൊപ്പം തമിഴ് പുതുവർഷത്തോടനുബന്ധിച്ചാണ് ചിത്രം പുറത്തിറങ്ങിയത്. മലേഷ്യയിലെ 37 തിയേറ്ററുകളിലും, യൂറോപ്പിലെ 15 തിയേറ്ററുകളിലും, ശ്രീലങ്കയിലെ 9 തിയേറ്ററുകളിലും അമേരിക്കയിലെ 7 തിയേറ്ററുകളിലും കാനഡ, പേർഷ്യൻ ഗൾഫ് രാജ്യങ്ങൾ, ഓസ്ട്രേലിയ, സിംഗപ്പൂർ എന്നീ രാജ്യങ്ങളിലെ ചില തിയേറ്ററുകളിലും ചന്ദ്രമുഖി പ്രദർശിപ്പിക്കുകയുണ്ടായി. ref>
ടാറ്റ ഇൻ‍ഡികോം നിർമ്മാതാക്കളുമായി കരാർ ഒപ്പിടുകയും തുടർന്ന് ചിത്രത്തിലെ ഗാനശകലങ്ങൾ റിംഗ്ടോണുകളായി ഉപയോഗിക്കാൻ അനുവാദം തേടുകയും ചെയ്തു. ചിത്രം റിലീസ് ചെയ്തതോടെ രജനീകാന്തിന്റെ വലിയ കട്ട്ഔട്ടുകൾ തമിഴ്നാട്ടിൽ പലയിടങ്ങളിലും സ്ഥാപിച്ചിരുന്നു. ചെന്നൈയിലെ 80 തിയേറ്ററുകളിൽ ചിത്രം പ്രദർശിപ്പിച്ചു.
2005 ഒക്ടോബറിൽ നടന്ന 18-ാമത് ടോക്കിയോ അന്താരാഷ്ട്ര ചലച്ചിത്രോത്സവത്തിൽ രണ്ടു പ്രാവശ്യം വിൻഡ്സ് ഓഫ് ഏഷ്യ വിഭാഗത്തിന്റെ ഭാഗമായി ചന്ദ്രമുഖി പ്രദർശിപ്പിക്കുകയുണ്ടായി. ദുബായിലെ ദുബായ് കൺവെൻഷൻ സെന്ററിൽ വച്ചു നടന്ന 7-ാം IIFA അവാർഡ്സ് ഫിലിം ഫെസ്റ്റിവലിലെ ഉദ്ഘാടന ചിത്രമായി പ്രദർശിപ്പിച്ചത് ചന്ദ്രമുഖിയായിരുന്നു. ഈ ചലച്ചിത്രത്തോത്സവത്തിൽ ഉദ്ഘാടന ചിത്രമായി പ്രദർശിപ്പിക്കുന്ന ആദ്യ ദക്ഷിണേന്ത്യൻ ചലച്ചിത്രമാണ് ചന്ദ്ര‌മുഖി. 2011 നവംബറിൽ റഷ്യയിൽ വച്ചു നടന്ന അന്താരാഷ്ട്ര തമിഴ് ഫെസ്റ്റിവലിൽ തില്ലാന മോഹനാംബാൾ, ശിവാജി, അങ്ങാടി തെരു, ബോസ് എങ്കിര ഭാസ്കരൻ, തെൻമേർക്കു പരുവക്കാറ്റ്, കോ എന്നീ ചലച്ചിത്രങ്ങളോടൊപ്പം പ്രദർശിപ്പിച്ചു.
മണിച്ചിത്രത്താഴിൽ തമിഴ് റീമേക്ക് ആയിരുന്നു ചന്ദ്രമുഖി എങ്കിലും മണിച്ചിത്രത്താഴിന്റെ തിരക്കഥാകൃത്ത് മധു മുട്ടത്തിന്റെ പേര് ചിത്രത്തിലെ ആദ്യഭാഗത്തോ അവസാന ഭാഗത്തോ പരാമർശിച്ചിരുന്നില്ല. എന്നാൽ മണിച്ചിത്രത്താഴിന്റെ സീൻ-ബൈ-സീൻ റീമേക്കല്ല ചന്ദ്രമുഖിയെന്നും കഥയുടെ അടിസ്ഥാനം മാത്രമാണ് മണിച്ചിത്രത്താഴിൽനിന്ന് സ്വീകരിച്ചിട്ടുള്ളതെന്നും പി. വാസു അഭിപ്രായപ്പെട്ടു.
പുരസ്കാരങ്ങൾ
വടിവേലു, ജ്യോതിക എന്നിവരുടെ മികച്ച പ്രകടനങ്ങൾക്കാണ് പ്രധാനമായും പുരസ്കാരങ്ങൾ ലഭിച്ചത്. കൂടാതെ രജനീകാന്തിന് മികച്ച നടനുള്ള തമിഴ്നാട് സംസ്ഥാന ചലച്ചിത്ര പുരസ്കാരവും ലഭിച്ചിരുന്നു. മികച്ച പിന്നണിഗായികയ്ക്കുള്ള പുരസ്കാരം നേടിയ ബിന്നി കൃഷ്ണകുമാർ ദി ഹിന്ദു ദിനപത്രത്തിന് നൽകിയ അഭിമുഖത്തിൽ ഇങ്ങനെ അഭിപ്രായപ്പെടുകയുണ്ടായി: "I will forever remain indebted to composer Vidyasagar, who gave me the song when I was a nobody in playback singing. I had given a cassette of my songs to Vidyasagar, who knew Krishnakumar. Then, about six months later, Vidyasagar invited me to record "Ra ra...". The way that song has helped me in my career—both as a playback and classical singer—has been incredible. I was lucky I got a song in a Rajnikanth film so early in my career and the Filmfare award for my very first song.""
വലിയ വയറവള്ളി
ഒരു വള്ളിച്ചെടിയാണ് വലിയ വയറവള്ളി. . വയറുവേദനയ്ക്കെതിരെ മരുന്നായി ഉപയോഗിക്കാറുണ്ട്. ഏഷ്യയിലെല്ലായിടത്തും തന്നെ കാണാറുണ്ട്.
ചന്ദ്രമുഖി (ചലച്ചിത്രം)
പ്രശസ്തമായ സംഭാഷണങ്ങൾ
രജനീകാന്ത് പറയുന്ന ലക്ക ലക്ക പോലെയുള്ള, ചിത്രത്തിലെ പല രംഗങ്ങളും സംഭാഷണങ്ങളും വളരെ പ്രശസ്തമാവുകയുണ്ടായി. രജനീകാന്തിനോടൊപ്പമുള്ള രംഗങ്ങളിൽ വടിവേലു പറയുന്ന മാപ്പു്... വച്ചിട്ടാണ്ടാ ആപ്പു്... എന്ന ഡയലോഗും പ്രശസ്തമായി.
വലിയ വയറവള്ളി
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:കളകൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:കോൺവോൾവുലേസിയേ
വട്ടയിലക്കിരിയാത്ത്
നിലത്തിഴയുന്ന സ്വഭാവമുള്ള മുട്ടുകളിൽ വേരുകൾ ഉണ്ടാവുന്ന ഒരിനം കിരിയാത്താണ് വട്ടയിലക്കിരിയാത്ത് (Andrographis serpyllifolia). വരണ്ട ഇലപൊഴിയുന്ന കാടുകളിൽ കാണുന്നു. നിലനീലിശലഭ-ലാർവകളുടെ ഭക്ഷണസസ്യമാണ് ഇത്.
ചന്ദ്രമുഖി (ചലച്ചിത്രം)
പ്രശസ്തമായ സംഭാഷണങ്ങൾ
പ്രഭുവിന്റെ ഡയലോഗായ എന്ന കൊടുമൈ സരവണൻ ഇത് എന്ന ഡയലോഗും ശ്രദ്ധിക്കപ്പെട്ടു. ഈ ഡയലോഗിനെയാണ് പിന്നീട് ചെന്നൈ 600028, ഗോവ, മങ്കാത്ത എന്നീ ചലച്ചിത്രങ്ങളിൽ പ്രേംജി അമരൻ എന്ന കൊടുമൈ സാർ ഇത് എന്ന് മാറ്റി അവതരിപ്പിച്ചത്.
റീമേക്കുകൾ
ചന്ദ്രമുഖി എന്ന അതേ പേരിൽത്തന്നെ ചിത്രം ഡബ്ബ് ചെയ്താണ് തെലുഗുവിൽ പുറത്തിറക്കിയത്. തുർക്കിഷി ഭാഷയിലും ചിത്രം ഡബ്ബ് ചെയ്ത് പുറത്തിറക്കി. ചിത്രത്തിന്റ അന്യഭാഷാ പതിപ്പുകളും വിജയകരമായിരുന്നു.
വട്ടയിലക്കിരിയാത്ത്
പുറത്തേക്കുള്ള കണ്ണികൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ചന്ദ്രമുഖി (ചലച്ചിത്രം)
രണ്ടാം ഭാഗം
ചന്ദ്രമുഖിയുടെ കഥയുടെ തുടർച്ചയായി നാഗവല്ലി എന്ന പേരിൽ തെലുഗുവിൽ പുറത്തിറങ്ങിയിരുന്നു. പി. വാസു സംവിധാനം ചെയ്ത ഈ ചലച്ചിത്രത്തിൽ ദഗ്ഗുബാട്ടി വെങ്കടേഷ്, അനുഷ്ക ഷെട്ടി, റിച്ച ഗണോപാധ്യായ്, ശ്രദ്ധ ദാസ്, പൂനം കൗർ, കമാലിനി മുഖർജി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. ഈ ചിത്രം 2010 ഡിസംബർ 16ന് പുറത്തിറങ്ങി.
പുറം കണ്ണികൾ
വർഗ്ഗം:2005-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:രജനീകാന്ത് അഭിനയിച്ച ചലച്ചിത്രങ്ങൾ
അസ്ലാൻ മസ്ഖദോവ്
ഒരു ചെച്നിയൻ സ്വാതന്ത്ര സമരനേതാവും മുൻ സോവിയറ്റ് യൂണിയൻ സൈനിക ഓഫീസറും ചെചിനിയൻ ഇക്കെറിയൻ റിപ്പബ്ലിക്കിന്റെ മൂന്നാമത്തെ പ്രസിടെന്റും ആയിരുന്നു അസ്ലാൻ മസ്ഖദോവ് (Chechen: Аслан Али кӏант Масхадан, Aslan Ali kant Masxadaŋ, Russian: Аслан Алиевич Масхадов) (21 September 1951 – 8 March 2005). സോവിയറ്റ് പതനത്തോടെ ചെച്നിയക്ക്‌ സ്വാതന്ത്രം നൽകാൻ വിസമ്മതിച്ചതിനാൽ അദ്ദേഹം റഷ്യക്കെതിരെ യുധത്തിനിറങ്ങി. ഒന്നാം ചെച്നിയൻ യുദ്ധശേഷം റഷ്യയുമായി സമാധാന കരാർ ഒപ്പിടുകയും മൂനാമ്മത്തെ പ്രസിടന്റാവുകയും ചെയ്തു. എന്നാൽ ചെച്നിയയെ കാൽകീഴിൽ ഒതുക്കാനുള്ള റഷ്യൻ ശ്രമത്തിൽ പ്രതിഷേധിച്ചു അദ്ദേഹം സ്ഥാനമോഴിയുകയും പോരാട്ടം പുനരാരംഭിക്കുകയും ചെയ്തു. രണ്ടാം ചെച്നിയൻ യുദ്ധത്തിൽ സജീവമായി പങ്കെടുത്തു. 2005 മാർച്ച് 8ന് റഷ്യൻ സൈന്യവുമായുള്ള ഏറ്റുമുട്ടലിൽ കൊല്ലപ്പെട്ടു.
അവലംബം
വർഗ്ഗം:സൂഫി പോരാളികൾ
മെട്രോഡോറ
മെട്രോഡോറ ( Μητροδώρα) ഒരു പക്ഷേ "സ്ത്രീകളുടെ രോഗങ്ങളെയും രോഗശാന്തികളെയും കുറിച്ച്" (Περὶ τῶν Γυναικείων παθῶν τῆς μἠτραας μἠτρας μἠτραας Περὶ τῶν τῶν Γυναικείτραας μἠτραας ) എന്ന പുരാതന ഗ്രീക്ക് മെഡിക്കൽ പാഠപുസ്തകം എഴുതിയ ആൾ ആയിരിക്കും എന്ന് വിശ്വസിക്കപ്പെടുന്നു. ഫ്ലോറൻസിലെ ലോറൻഷ്യൻ ലൈബ്രറിയുടെ ശേഖരത്തിലെ ഒരു ബൈസന്റൈൻ കൈയെഴുത്തുപ്രതിയിൽ നിന്നാണ് അവർ അറിയപ്പെടുന്നത്. അവർ ജീവിച്ചിരുന്നു എങ്കിൽ, അവർ ജീവിച്ചിരുന്ന തീയതികൾ തർക്കവിഷയമാണ്. പണ്ഡിതന്മാരുടെ അഭിപ്രായങ്ങൾ പ്രകാരം അവ AD ഒന്ന് മുതൽ ആറാം നൂറ്റാണ്ട് വരെ നീളുന്നു. കൂടാതെ ഏറ്റവും പുതിയതായി പറയപ്പെടുന്ന കാലം പത്താം നൂറ്റാണ്ടിലോ പതിനൊന്നാം നൂറ്റാണ്ടിലോ ഒക്കെയാണ്. ആ കാലത്താണത്രേ ലോറൻഷ്യൻ കൈയെഴുത്തുപ്രതിയുടെ രചന നടന്നത് എന്ന് പറയപ്പെടുന്നു. അവരുടെ പേരും തർക്കവിഷയമാണ്. അത് ഒരുപക്ഷേ അവരുടെ സൃഷ്ടിയുടെ തലക്കെട്ടോ അല്ലെങ്കിൽ ഒരു ഓമനപ്പേരോ തെറ്റായ വ്യാഖ്യാനമോ ആയിരിക്കും എന്നും കരുതപ്പെടുന്നു. സ്ത്രീകളുടെ ആരോഗ്യത്തിലെ മുൻനിരക്കാരിയായ മെട്രോഡോറയെ പലപ്പോഴും "ഗൈനക്കോളജിയുടെ മാതാവ്" എന്ന് വിളിക്കാറുണ്ട്.
സ്ത്രീകളുടെ രോഗങ്ങളെയും ചികിത്സകളെയും കുറിച്ച്
ലോറൻഷ്യൻ ലൈബ്രറിയിൽ നിന്നുള്ള കോഡെക്സ് 75.3 എന്ന ഒറ്റ കൈയെഴുത്തുപ്രതിയിൽ ഒരു മിസെലനിയുടെ ഭാഗമായി സംരക്ഷിച്ചിരിക്കുന്ന ഒരു മെഡിക്കൽ ഗ്രന്ഥമാണ് സ്ത്രീകളുടെ രോഗങ്ങളും രോഗശാന്തികളും. കൈയെഴുത്തുപ്രതി പത്താം നൂറ്റാണ്ടിന്റെ അവസാനത്തിലോ പതിനൊന്നാം നൂറ്റാണ്ടിന്റെ തുടക്കത്തിലോ രചിക്കപ്പെട്ടിട്ടുള്ളതാണെന്ന് കരുതുന്നു. അത് മൂന്ന് വ്യത്യസ്ത കൈകളാൽ രചിക്കപ്പെട്ടതാണ് എന്നും അനുമാനിക്കപ്പെടുന്നു. ഇത് ഒരുപക്ഷേ ദക്ഷിണ ഇറ്റലിയിൽ സമാഹരിച്ചതാകാം. 1945-ൽ അരിസ്റ്റോട്ടിൽ കൗസിസ് ആണ് ഈ രചന ആദ്യമായി പ്രസിദ്ധീകരിച്ചത്.
ഗർഭപാത്രത്തെപ്പറ്റിയുള്ള ഒരു ചർച്ചയോടെയാണ് ആ രചന ആരംഭിക്കുന്നത്. മിക്ക സ്ത്രീകളുടെയും രോഗങ്ങളുടെ ഉറവിടം ഗർഭപാത്രം ആണ് എന്നും പിന്നെ, ഹിസ്റ്റീരിയയെക്കുറിച്ചുള്ള ഒരു ചർച്ചയും ഉണ്ട്. ഹിപ്പോക്രാറ്റിക് കോർപ്പസിലെ സ്ത്രീകളുടെ രോഗങ്ങളെക്കുറിച്ചുള്ള പ്രബന്ധം ഈ രചനയെ വളരെയധികം സ്വാധീനിച്ചിട്ടുണ്ട്. തുടർന്ന് അതിൽ ഗർഭാശയത്തിലെ പൊതുവായ രോഗങ്ങൾ, ഗർഭധാരണം, ഗർഭനിരോധന മാർഗ്ഗങ്ങൾ, പ്രസവം എന്നിവ ചർച്ച ചെയ്യുന്നു. കാമഭ്രാന്ത്, ലവ്-പോഷൻ, സ്തനങ്ങളിലെ രോഗങ്ങൾ, സൗന്ദര്യവർദ്ധക വസ്തുക്കൾ എന്നിവയുടെ ചർച്ചയും ഇതിൽ ഉൾപ്പെടുന്നു.
ചില ഘട്ടങ്ങളിൽ സ്ത്രീകളുടെ രോഗങ്ങളും രോഗശാന്തികളും എന്ന ഗ്രീക്ക് കൃതി ലാറ്റിനിലേക്ക് വിവർത്തനം ചെയ്യപ്പെട്ടു. അത് ക്ലിയോപാട്ര രചിച്ചതാണെന്ന് തെറ്റായി കരുതപ്പെട്ടു. ക്ലിയോപാട്ര ഉപയോഗിച്ചിരുന്ന ടെക്സ്റ്റിന്റെ പാചകക്കുറിപ്പുകളിലൊന്നിൽ ഉൾപ്പെടുത്തിയ ഒരു കുറിപ്പാണ് ഇതിന് കാരണം. ഈ ലാറ്റിൻ വിവർത്തനം 1566-ൽ കാസ്പർ വുൾഫ് പ്രസിദ്ധീകരിച്ചു. എന്നാൽ എല്ലാ കൈയെഴുത്തുപ്രതികളും നഷ്ടപ്പെട്ടു.
മെട്രോഡോറയുടെ വ്യക്തിത്വം
ക്ലിയോപാട്ര എന്ന ഫിസിഷ്യനോടൊപ്പം, അതിജീവിച്ച മെഡിക്കൽ ഗ്രന്ഥം ആട്രിബ്യൂട്ട് ചെയ്യപ്പെട്ട രണ്ട് പുരാതന സ്ത്രീകളിൽ ഒരാളാണ് മെട്രോഡോറ. അവൾ ഉണ്ടായിരുന്നു എന്ന് അനുമാനിക്കുകയാണെങ്കിൽ, അവൾ ജീവിച്ചിരുന്ന കാലം പത്താം നൂറ്റാണ്ടിന്റെ അവസാനത്തിലോ പതിനൊന്നാം നൂറ്റാണ്ടിന്റെ തുടക്കത്തിലോ ഉള്ള ലോറൻഷ്യൻ കൈയെഴുത്തുപ്രതിയുടെ സമാഹാരത്തിന് ശേഷമല്ലെന്ന് തിരിച്ചറിയാൻ കഴിയും, പണ്ഡിതന്മാർ അത് എ.ഡി. ഒന്ന് മുതൽ ആറാം നൂറ്റാണ്ട് വരെയുള്ള തീയതികളിൽ ആണ് എന്ന് വാദിക്കുന്നു.
ലോറൻഷ്യൻ കൈയെഴുത്തുപ്രതിയുടെ അവസാനം അലക്‌സാണ്ടർ ഓഫ് ട്രാൽസിൽ നിന്നുള്ള ശകലങ്ങളുടെ അടിസ്ഥാനത്തിൽ, കൗസിസും ജിയോർജിയോ ഡെൽ ഗ്യൂറയും മെട്രോഡോറയുടെ ജീവിത കാലം ആറാം നൂറ്റാണ്ട് ആണെന്ന് പറയുന്നു. എന്നിരുന്നാലും, ലോറൻഷ്യൻ കയ്യെഴുത്തുപ്രതിയുടെ ഫ്രഞ്ച് വിവർത്തനത്തിന്റെ ആമുഖത്തിൽ കോങ്കൂർഡോ വാദിക്കുന്നു. ഇത് ഒരു സമാഹാരമാണ്. ആദ്യത്തെ ഭാഗം മെട്രോഡോറയുടേതാണ്. അതിനാൽ അലക്സാണ്ടർ ഓഫ് ട്രാലെസിന്റെ പറയുന്ന കാലം മെട്രോഡോറയുടെ ജീവിതകാലവുമായി വ്യത്യാസം കാണുന്നു. മറ്റ് രചയിതാക്കൾ മുമ്പത്തെ തീയതികൾ നിർദ്ദേശിച്ചു: ഇയാൻ എം. പ്ലാന്റ് മെട്രോഡോറയുടെ ജീവിത കാലം AD രണ്ടാം നൂറ്റാണ്ടിലാക്കി. ഹോൾട്ട് പാർക്കർ അവർ ജീവിച്ചിരുന്നത് ഒന്നാം നൂറ്റാണ്ടിനും അഞ്ചാം നൂറ്റാണ്ടിനും ഇടയിലാണെന്ന് കണക്കാക്കുന്നു.
ഗൈനക്കോളജിക്കൽ പാരമ്പര്യം
മെട്രോഡോറ ഗൈനക്കോളജിക്കൽ പാരമ്പര്യം തുടങ്ങി വച്ചത് ഇന്നും തുടരുന്നു
കൃതികൾ ഉദ്ധരിച്ചത്
വർഗ്ഗം:ജീവിച്ചിരുന്നോ എന്നതിൽ തർക്കമുള്ള വ്യക്തികൾ വർഗ്ഗം:പുരാതന കാലത്തെ സ്ത്രീരോഗ വിദഗ്ദർ
കൊർണേലിയ ചേസ് ബ്രാന്റ്
കൊർണേലിയ ലുക്രേഷ്യ ബ്രാന്റ് ( Chase ; ഡിസംബർ 16, 1863 - മാർച്ച് 9, 1959) ഒരു അമേരിക്കൻ ഡോക്ടറായിരുന്നു. ഇംഗ്ലീഷ്:Cornelia Lucretia Brant
ജീവിതരേഖ
1863 ഡിസംബർ 16-ന് ഇല്ലിനോയിയിലെ ഒട്ടാവയിൽ ഒരു ക്വാക്കർ കുടുംബത്തിൽ കൊർണേലിയ "നെല്ലി" ലുക്രേഷ്യ ചേസ് ആയി അവൾ ജനിച്ചു. അവൾക്ക് ഒമ്പത് വയസ്സുള്ളപ്പോൾ അവളുടെ അമ്മ മറ്റൊരു പ്രസവത്തിൽ മരിച്ചു, തുടർന്ന് ന്യൂജേഴ്‌സിയിലെ നെവാർക്കിൽ മൂന്ന് അമ്മായിമാർ അവളെ വളർത്തി. സ്ത്രീകളുടെ അവകാശങ്ങളുടെ തുടക്കക്കാരായ സൂസൻ ബി ആന്റണി, ഡോ. ക്ലെമൻസ് ലോസിയർ എന്നിവരുമായി സൗഹൃദത്തിലായിരുന്ന അവർ ലിബറൽ തത്വചിന്തയുള്ള യുവതികൾക്കായി ഒരു സ്കൂൾ നടത്തി. പിന്നീട്1863- ൽ സ്ത്രീകൾക്കായി ന്യൂയോർക്ക് മെഡിക്കൽ കോളേജും ആശുപത്രിയും സ്ഥാപിച്ചു, ഇത് സ്ത്രീകൾക്ക് മെഡിക്കൽ വിദ്യാഭ്യാസത്തിന് തുടക്കമിട്ടു. ഈ പരിചയവും പുരുഷ മെഡിക്കൽ സ്ഥാപനത്തിന്റെ ജീവിതത്തിൽ സ്ത്രീകളെ പരിപാലിക്കുന്നതിൽ പരാജയപ്പെട്ടതും അവളിൽ ഡോക്ടറാകാനുള്ള ആഗ്രഹം സ്ഥാപിച്ചു.
ഒരു മെഡിക്കൽ വിധ്യാഭ്യാസത്തിന് തയ്യാറെടുക്കുന്നതിനായി, ജൂനിയർ കോളേജ് പ്രോഗ്രാമിനായി 1881-ൽ ബ്രൂക്ക്ലിനിലെ പാക്കർ കൊളീജിയറ്റ് ഇൻസ്റ്റിറ്റ്യൂട്ടിലേക്ക് അവർ പോയി. എന്നാൽ "അവൾക്ക് ഒരു പ്രേമം ഉണ്ടായിരുന്നു" - അഭിഭാഷകനായ ഹെൻറി ലിവിംഗ്സ്റ്റൺ ബ്രാന്റ് - 1885 നവംബർ 26 ന് നെവാർക്കിൽ വെച്ച് അവനെ വിവാഹം കഴിച്ചു, തുടർന്ന് ക്ലിഫോർഡ്, ഹേസൽ, ഹെലൻ എന്നീ മൂന്ന് മക്കളുള്ള അവളുടെ കുടുംബത്തെ വളർത്തുന്നതിൽ ശ്രദ്ധ കേന്ദ്രീകരിച്ചു. ഹെൻറി ബ്രാന്റ് തന്റെ പിതാവിന്റെ തടി വ്യവസായത്തിന്റെ അവകാശിയായിരുന്നു, എന്നാൽ പ്രിൻസ്റ്റണിൽ നിന്ന് നിയമം പഠിച്ചു, തുടർന്ന് അൻപത് വർഷത്തിലേറെയായി പാർക്ക് റോയിൽ ഓഫീസുമായി വിജയകരമായ ഒരു അഭിഭാഷക ജീവിതം ആരംഭിച്ചു.
ഒരു കുടുംബം ആരംഭിച്ച ശേഷം, പക്വതയുള്ള ഒരു വിദ്യാർത്ഥിനിയായി അവൾ ഒരു മെഡിക്കൽ ജീവിതം ആരംഭിച്ചു, 1903 -ൽ ന്യൂയോർക്ക് മെഡിക്കൽ കോളേജിൽ നിന്നും വനിതാ ഹോസ്പിറ്റലിൽ നിന്നും ബിരുദം നേടി. 1914-ൽ അവർ ഡീൻ സ്ഥാനം ഏറ്റെടുത്തു, ഒന്നാം ലോകമഹായുദ്ധസമയത്ത് കൗൺസിൽ ഓഫ് നാഷണൽ ഡിഫൻസിന്റെ ഭാഗമായി സേവനമനുഷ്ഠിച്ചു, തുടർന്ന് 1918 മുതൽ 1939 വരെ ബ്രൂക്ലിനിൽ ജിപിയായി പരിശീലിച്ചു. സജീവമായ ഒരു ക്ലബ് വനിതയായിരുന്നു അവർ ബ്രൂക്ക്ലിൻ വുമൺസ് ക്ലബ്ബിന്റെ പ്രസിഡന്റായിരുന്നു.
അർദ
അറേബ്യൻ ഉപദ്വീപിലെ ഒരു പരമ്പരാഗത നാടോടി നൃത്തമാണ് അർദ (العرضة / ALA-LC : al-'arḍah). പരസ്പരം എതിർവശത്തായി രണ്ട് വരികളായി നിന്ന് പുരുഷന്മാർ നൃത്തം അവതരിപ്പിക്കുന്നു. നർത്തകർ വാൾ ഉപയോഗിക്കാറുണ്ട്, അതുപോലെ നൃത്തത്തിൽ വാദ്യങ്ങളും കവിതകളും ഉണ്ട്.
തുടക്കത്തിൽ, യുദ്ധത്തിന് പോകുന്നതിനുമുമ്പ് മധ്യ നജ്ദ് മേഖലയിലെ ഗോത്രവർഗ്ഗക്കാരായ പുരുഷന്മാർ നടത്തിയിരുന്ന നൃത്തമായിരുന്നു അർദ. എന്നാൽ ഇപ്പോൾ ഇത് ആഘോഷങ്ങൾ, വിവാഹങ്ങൾ, ദേശീയ, സാംസ്കാരിക പരിപാടികൾ എന്നിവയിൽ എല്ലാ ഗോത്രങ്ങളിലെയും പുരുഷന്മാർ അവ തരിപ്പിക്കുന്നു. അറേബ്യൻ ഉപദ്വീപിൽ നിലവിൽ വിവിധതരം അർദകളുണ്ട്.
2015 ൽ യുനെസ്കോയുടെ ലോക പൈതൃക പട്ടികയിൽ (Intangible Cultural Heritage of Humanity) ഇത് അൽഅർദ അൽനജ്ദിയ എന്ന പേരിൽ ഇടം പിടിച്ചിരുന്നു.
നൃത്ത ശൈലി
നർത്തകർ പരസ്പരം അഭിമുഖീകരിക്കുന്ന രണ്ട് വരികളായി നിന്നാണ് അർദ അവതരിപ്പിക്കുന്നത്. ഒരാൾ രണ്ട് വരികളിലേക്കും വാക്യങ്ങൾ ചൊല്ലിക്കൊടുക്കുന്നു, നർത്തകർ അദ്ദേഹത്തിന് ശേഷം വാക്യങ്ങൾ ആവർത്തിക്കുന്നു. സംഗീതജ്ഞർ നർത്തകരുടെ പിന്നിൽ നിൽക്കുന്നു. അവർ സാധാരണയായി തമ്പും ഡ്രമ്മും വായിക്കുന്നു. സംഗീതജ്ഞരുടെ ഉത്ഭവ സ്ഥലത്തിനനുസരിച്ച് ഉപകരണങ്ങൾ വ്യത്യാസപ്പെടാം.
വ്യതിയാനങ്ങൾ
ബഹ്‌റൈൻ, കുവൈറ്റ്, ഖത്തർ എന്നിവിടങ്ങളിൽ അർദ എന്നറിയപ്പെടുന്ന നൃത്തം സൗദി അറേബ്യയിൽ നജ്ദി അർദ എന്നും ഹിജാസിലും തെക്കിലും വേഗതയേറിയ താളങ്ങളാൽ വിശേഷിപ്പിക്കപ്പെടുന്ന സതേൺ അർദ എന്നും അറിയപ്പെടുന്നു. യുഎഇയിൽ ഈ നൃത്തം അൽ അയല, അൽ റസീഫ് എന്നീ പേരുകളിലാണ് അറിയപ്പെടുന്നത്, ബഹ്‌റൈനിൽ അതിന്റെ പഴയ പേരായിരുന്നു ഇത്. ഒമാനിൽ ഇത് അൽ റസ്ഫ എന്നാണ് അറിയപ്പെടുന്നത്.
നജ്ദി അർദ
സൗദി അറേബ്യയിലെ അർദയുടെ ഏറ്റവും സാധാരണമായ വകഭേദമാണ് നജ്ദി അർദ. രാജ്യമെമ്പാടും ഏറ്റവുമധികം പരിശീലനം ലഭിച്ചതും പ്രക്ഷേപണം ചെയ്യപ്പെട്ടതുമായ പുരുഷ നാടോടി നൃത്തം കൂടിയാണിത്. ഇരുപത്തിയൊന്നാം നൂറ്റാണ്ടിൽ സൗദി സർക്കാർ അതിന്റെ പേര് 'സൗദി അർദ' എന്ന് മാറ്റി. രാജ്യത്തുടനീളം നജ്ദി അർദയിൽ നിന്ന് വ്യത്യസ്‌തമായി അർദയുടെ നിരവധി വ്യതിയാനങ്ങൾ ഉണ്ട്, പ്രത്യേകിച്ച് നജ്‌റാൻ, ആസിർ, ജിസാൻ എന്നീ പ്രദേശങ്ങളിൽ.
പുറം കണ്ണികൾ
വർഗ്ഗം:അറേബ്യൻ സംസ്കാരം
കലപ്പമരം
10 മീറ്ററോളം ഉയരം വയ്ക്കുന്ന ഒരു മരമാണ് കലപ്പമരം. . ചൊളുവൻ, ചൊളുവമരം, ചൊളുവണ്ണമരം എന്നെല്ലാം പേരുകളുണ്ട്. 900 മീറ്ററിനും 2100 മീറ്ററിനും ഇടയിലുള്ള നിത്യഹരിതവനങ്ങളുടെ ഓരങ്ങളിൽ കാണുന്നു. ഏഷ്യയിലെ പല രാജ്യങ്ങളിലും കാണാറുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ വർഗ്ഗം:റോസേസീ
സെഡം ഏക്കർ
ഗോൾഡ്മോസ് സ്റ്റോൺക്രോപ്, മോസിസ്റ്റോൺക്രോപ് ഗോൾഡ്മോസ് സെഡം, ബൈറ്റിംഗ് സ്റ്റോൺക്രോപ്, വാൾപെപ്പർ തുടങ്ങിയ പൊതുവായ നാമങ്ങളിലറിയപ്പെടുന്ന സെഡം ഏക്കർ (Sedum acre) ക്രാസ്സുലേസീ കുടുബത്തിലെ ബഹുവർഷകുറ്റിച്ചെടിയാണ്. ഇവ യൂറോപ്പിൽ സ്വദേശിയാണെങ്കിലും വടക്കേ അമേരിക്ക, ജപ്പാൻ‌, ന്യൂസീലൻഡ് എന്നിവിടങ്ങളിൽ പ്രകൃതിദത്തമായി കാണപ്പെടുന്നു.
അവലംബം
വർഗ്ഗം:യൂറോപ്പിലെ സസ്യജാലം വർഗ്ഗം:ഔഷധസസ്യങ്ങൾ വർഗ്ഗം:വടക്കേ ആഫ്രിക്കയിലെ സസ്യജാലം
താനൂർ ബ്ലോക്ക് പഞ്ചായത്ത്
മലപ്പുറം ജില്ലയിൽ, തിരൂർ താലൂക്കിലാണ് 116.78 ചതുരശ്രകിലോമീറ്റർ വിസ്തീർണ്ണമുള്ള താനൂർ ബ്ലോക്ക് പഞ്ചായത്ത് സ്ഥിതി ചെയ്യുന്നത്. താനൂർ ബ്ലോക്ക് പഞ്ചായത്തിന് 17 ഡിവിഷനുകളാണുള്ളത്.
അവലംബം
വർഗ്ഗം: മലപ്പുറം ജില്ലയിലെ ബ്ലോക്ക് പഞ്ചായത്തുകൾ
തീവണ്ടി എഞ്ചിൻ
തീവണ്ടിക്കു സഞ്ചരിക്കുവാൻ ആവശ്യമായ പ്രേരകശക്തി (motive power) നൽകുന്ന വാഹനമാണ് ലോക്കോമോട്ടീവ് (Locomotive) അഥവാ തീവണ്ടി എഞ്ചിൻ. ഭാരം വഹിക്കുവാൻ ശേഷിയുള്ള തീവണ്ടി എഞ്ചിനുകളെ മൾട്ടിപ്പിൾ യൂണിറ്റ്സ്, മോട്ടോർ കോച്ചസ്, റെയിൽ കാറുകൾ, പവർ കാറുകൾ എന്നൊക്കെ വിളിക്കാറുണ്ട്. യാത്രാ തീവണ്ടികളിൽ സർവ്വസാധാരണമായി കാണുന്ന ഇത്തരം സ്വയം ചലിക്കുന്ന വാഹനങ്ങൾ ചരക്കു തീവണ്ടികളിൽ അപൂർവ്വമായാണ് കാണപ്പെടുന്നത്. തീവണ്ടികളുടെ മുൻവശത്താണ് ലോക്കോമോട്ടീവുകൾ ബന്ധിപ്പിച്ചിരിക്കുന്നത്. എന്നാൽ മുൻവശത്തും പിൻവശത്തും ലോക്കോമോട്ടീവുകൾ ഘടിപ്പിച്ചിരിക്കുന്ന തീവണ്ടികളും നിലവിലുണ്ട്.
പദോൽപ്പത്തി
'ലോക്കോ' (ഒരു സ്ഥലത്തു നിന്ന്), 'മോട്ടീവസ്' (ചലിപ്പിക്കുന്നത്) എന്നീ ലാറ്റിൻ പദങ്ങളിൽ നിന്നാണ് 'ലോക്കോമോട്ടീവ്' എന്ന പദമുണ്ടായത്. ഒരു സ്ഥലത്തു സ്ഥിരമായി ഇരിക്കുന്ന ആവിയന്ത്രങ്ങളെയും ചലിക്കുന്ന ആവിയന്ത്രങ്ങളെയും വേർതിരിച്ചറിയുന്നതിനായി പത്തൊമ്പതാം നൂറ്റാണ്ടിലാണ് 'ലോക്കോമോട്ടീവ് എഞ്ചിൻ' എന്ന പദം ആദ്യമായി ഉപയോഗിക്കുന്നത്. ഇപ്പോൾ ഈ വാക്കിന്റെ ചുരുക്കെഴുത്തായി 'ലോക്കോമോട്ടീവ്' എന്ന പദം ഉപയോഗിച്ചുവരുന്നു.
വിവിധതരം തീവണ്ടി എഞ്ചിനുകൾ
മനുഷ്യശക്തി, കുതിരശക്തി, ഭൂഗുരുത്വം, സ്റ്റേഷണറി എഞ്ചിൻ എന്നിവ ഉപയോഗിച്ചാണ് ആദ്യകാലങ്ങളിൽ തീവണ്ടി ഓടിച്ചിരുന്നത്. ഇതിൽ ചില സംവിധാനങ്ങൾ ഇന്നും ഉപയോഗിക്കുന്നുണ്ട്.
പ്രവർത്തകശക്തി
തടി, കൽക്കരി, പെട്രോളിയം അല്ലെങ്കിൽ പ്രകൃതിവാതകം എന്നീ ഇന്ധനങ്ങളിൽ നിന്നോ വൈദ്യുതിയിൽ നിന്നോ ആണ് തീവണ്ടി എഞ്ചിനുകൾ ഊർജ്ജം ഉൽപ്പാദിപ്പിക്കുന്നത്. ഉപയോഗിക്കുന്ന ഇന്ധനത്തിന്റെ അടിസ്ഥാനത്തിൽ ലോക്കോമോട്ടീവുകളെ പലതായി തരംതിരിച്ചിട്ടുണ്ട്.
നീരാവി
ആവിയന്ത്രം ഉപയോഗിച്ചു പ്രവർത്തിക്കുന്ന തീവണ്ടി എഞ്ചിനാണ് സ്റ്റീം ലോക്കോമോട്ടീവ്. കൽക്കരി, തടി, എണ്ണ എന്നിവയാണ് ഇതിൽ ഉപയോഗിക്കുന്ന ഇന്ധനങ്ങൾ. ജ്വലനഫലമായി ഉണ്ടാകുന്ന നീരാവിയുടെ ശക്തിയാൽ ലോക്കോമോട്ടീവിന്റെ ചക്രങ്ങളുമായി ബന്ധിപ്പിച്ചിരിക്കുന്ന പിസ്റ്റൺ മുകളിലേക്കും താഴേക്കും ചലിക്കുകയും ലോക്കോമോട്ടീവ് മുന്നേട്ടു നീങ്ങുകയും ചെയ്യുന്നു.
1812-ൽ മാത്യു മുറെ നിർമ്മിച്ച സലമാങ്കയും 1813-14 കാലഘട്ടത്തിൽ വില്യം ഹെഡ്ലി നിർമ്മിച്ച പഫിങ് ബില്ലിയും ആദ്യകാല സ്റ്റീം ലോക്കോമോട്ടീവുകൾക്ക് ഉദാഹരണങ്ങളാണ്. ലണ്ടനിലെ ശാസ്ത്ര മ്യൂസിയത്തിൽ പഫിങ് ബില്ലി സ്റ്റീം എഞ്ചിൻ ഇപ്പോഴും സൂക്ഷിച്ചുവച്ചിട്ടുണ്ട്. പൊതുഗതാഗത രംഗത്തെ ലോകത്തിലെ ആദ്യ റെയിൽ ശൃംഖലയായ ഇംഗ്ലണ്ടിലെ സ്റ്റോക്ടൺ ആൻഡ് ഡാർലിങ്ടൺ റെയിൽവേക്കുവേണ്ടി ജോർജ്ജ് സ്റ്റീഫൻസൺ 'ലോക്കോമോഷൻ നം. 1' എന്ന സ്റ്റീം ലോക്കോമോട്ടീവ് നിർമ്മിച്ചു.
ആവിയന്ത്രം ഉപയോഗിച്ചുള്ള ലോക്കോമോട്ടീവുകൾ രണ്ടാം ലോകമഹായുദ്ധത്തിന്റെ അവസാനം വരെ സർവ്വസാധാരണമായിരുന്നു. സ്റ്റീം ലോക്കോമോട്ടീവുകളെ പിന്തള്ളിക്കൊണ്ട് ഡീസൽ-ഇലക്ട്രിക് ലോക്കോമോട്ടീവുകൾ പ്രചാരം നേടി. സ്റ്റീവ് ലോക്കോമോട്ടീവുകളെക്കാൾ കാര്യശേഷി കൂടിയവയാണ് ഡീസൽ-ഇലക്ട്രിക് ലോക്കോമോട്ടീവുകൾ.
മറ്റ് ഇന്ധനങ്ങൾ
എണ്ണ ഉപയോഗിച്ചു പ്രവർത്തിക്കുന്ന തീവണ്ടി എഞ്ചിനുകളിൽ ആദ്യത്തേത് മണ്ണെണ്ണ ഉപയോഗിച്ചുള്ളവയാണ്. 1894-ൽ പ്രീസ്റ്റ്മാൻ സഹോദരങ്ങളാണ് ആദ്യത്തെ കെറോസിൻ (മണ്ണെണ്ണ) ലോക്കോമോട്ടീവ് നിർമ്മിച്ചത്. 1902-ൽ മുണ്ട്സ്ലെ മോട്ടോർ കമ്പനി ആദ്യമായി പെട്രോൾ ലോക്കോമോട്ടീവ് നിർമ്മിച്ചു. ഇതിനുശേഷം ഡീസൽ, വൈദ്യുതി, പ്രകൃതി വാതകം എന്നിവ ഉപയോഗിച്ചു പ്രവർത്തിക്കുന്ന ലോക്കോമോട്ടീവുകൾ രംഗത്തെത്തി.
പുറം കണ്ണികൾ
വർഗ്ഗം:റെയിൽ ഗതാഗതം
കാൻവാസ്ബാക്ക്
കാൻവാസ്ബാക്ക് ((Aythya valisineria)) വടക്കേ അമേരിക്കയിലെ ഏറ്റവും വലിയ ഒരു ഡൈവിംഗ് ഡക്കിൻറെ ഇനമാണ് ഇത്. കാൻവാസ്ബാക്ക് മിസിസ്സിപ്പി ഫ്ലൈവേയിലൂടെ മിഡ്-അറ്റ്ലാന്റിക് യുനൈറ്റഡ് സ്റ്റേറ്റ്സ്, ലോവർ മിസിസിപ്പി അലൂവിയൽ വാലി (LMAV), അല്ലെങ്കിൽ പസഫിക് ഫ്ലൈവേ എന്നിവിടങ്ങളിലും തണുപ്പുകാലത്ത് കാലിഫോർണിയ തീരത്തും കാണപ്പെടുന്നു. സമൃദ്ധമായ സസ്യജാലങ്ങളും ചതുപ്പുനിലങ്ങളും കാൻവാസ്ബാക്കുകൾക്ക് അനുയോജ്യമായ തണുപ്പുകാലത്തെ ആവാസസ്ഥലങ്ങളാണ്.
പദോൽപ്പത്തി
ഹെസീഷ്യസ്, അരിസ്റ്റോട്ടിൽ എന്നിവരുൾപ്പെടെ എഴുത്തുകാർ പരാമർശിച്ച അജ്ഞാത കടൽ പക്ഷിയായ ഗ്രീക്ക് ഐഥുയയിൽ നിന്നാണ് ഈ ജനുസിന് പേര് ലഭിച്ചത് .വാലിസിനേരിയ എന്ന ഇനത്തിന്റെ പേര് വൈൽഡ് സെലറി വാലിസ്‌നേരിയ അമേരിക്കാനയിൽനിന്നാണ് വന്നത്. ശീതകാല മുകുളങ്ങളും റൈസോമുകളും കാൻ‌വാസ്ബാക്കിന്റെ പ്രജനനം നടത്താത്ത കാലഘട്ടത്തിൽ ഇഷ്ടപ്പെടുന്ന ഭക്ഷണമാണ്. പതിനേഴാം നൂറ്റാണ്ടിലെ ഇറ്റാലിയൻ സസ്യശാസ്ത്രജ്ഞനായ അന്റോണിയോ വാലിസ്‌നേരിയാണ് സെലറി ജനുസ്സിന് പേര് നൽകിയിരിക്കുന്നത്.
മഡോണ വിത് എയ്ഞ്ചൽ
1929-ൽ ലുഡോവിറ്റ് ഫുള്ള വരച്ച ചിത്രമാണ് മഡോണ വിത് എയ്ഞ്ചൽ (സ്ലൊവാക്: Madona s anjelom).
വിവരണം
1929 ലാണ് ചിത്രം സൃഷ്ടിച്ചത്. ചിത്രത്തിന് 80.5 x 70.5 സെന്റീമീറ്റർ വലിപ്പമുണ്ട്. സ്ലോവാക് ദേശീയ ഗാലറിയുടെ ശേഖരത്തിലാണ് ഈ ചിത്രം പ്രദർശിപ്പിച്ചിരിക്കുന്നത്.
വിശകലനം
ഫുള്ള സ്ലോവാക് നാടോടി കലയെ അവന്റ്-ഗാർഡ് ചിത്രങ്ങളുമായി സംയോജിപ്പിച്ചു. മഡോണയും കുഞ്ഞും, മഡോണ എന്നിവ അദ്ദേഹത്തിന്റെ സൃഷ്ടികളിലെ ഒരു പ്രമേയമായിരുന്നു.
അവലംബം
വർഗ്ഗം:1929-ലെ പെയിന്റിംഗുകൾ
നീന സ്റ്റാർ ബ്രൗൺവാൾഡ്
നീന സ്റ്റാർ ബ്രൗൺവാൾഡ് (1928-1992) ഒരു അമേരിക്കൻ തൊറാസിക് സർജനും മെഡിക്കൽ ഗവേഷകയും ആയിരുന്നു.ഇംഗ്ലീഷ്:Nina Starr Braunwald. അവർ ഹൃദയം തുറന്ന ശസ്ത്രക്രിയ നടത്തിയ ആദ്യത്തെ സ്ത്രീകളിൽ ഒരാളായിരുന്നു. അമേരിക്കൻ ബോർഡ് ഓഫ് തൊറാസിക് സർജറി സാക്ഷ്യപ്പെടുത്തിയ ആദ്യത്തെ വനിതയും അമേരിക്കൻ അസോസിയേഷൻ ഫോർ തൊറാസിക് സർജറിയിലേക്ക് തിരഞ്ഞെടുക്കപ്പെട്ട ആദ്യ വനിതയും കൂടിയായിരുന്നു അവർ. 1960-ൽ, 32-ആം വയസ്സിൽ, അവർ യുഎസ് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ (NIH) ഓപ്പറേറ്റീവ് ടീമിനെ നയിച്ചു, അത് അവൾ രൂപകൽപ്പന ചെയ്തതും ഉണ്ടാക്കിയതുമായ ആദ്യത്തെ വിജയകരമായ കൃത്രിമ മിട്രൽ ഹ്യൂമൻ ഹാർട്ട് വാൽവ് മാറ്റിസ്ഥാപിച്ചു. NIH, യൂണിവേഴ്സിറ്റി ഓഫ് കാലിഫോർണിയ, സാൻ ഡീഗോ, ഹാർവാർഡ് മെഡിക്കൽ സ്കൂൾ, ബ്രിഗാം ആൻഡ് വിമൻസ് ഹോസ്പിറ്റൽ എന്നിവിടങ്ങളിലെ പ്രമുഖ നിയമനങ്ങൾ ഉൾപ്പെടുന്ന ഒരു കരിയറിന് ശേഷം 1992 ഓഗസ്റ്റിൽ മസാച്യുസെറ്റ്സിലെ വെസ്റ്റണിൽ വച്ച് അവർ മരിച്ചു.
ജില്ല (ചലച്ചിത്രം)
ആർ.ടി നേസൻ തിരക്കഥയെഴുതി സംവിധാനം ചെയ്ത 2014 ലെ ഇന്ത്യൻ തമിഴ് ഭാഷാ ആക്ഷൻ ചിത്രമാണ് ജില്ല. ഈ ചിത്രം സൂപ്പർ ഗുഡ് ഫിലിംസ് കമ്പനി വഴി ആർ. ബി. ചൗധരി നിർമ്മിച്ചു.
2014 ജനുവരി 10 ന് റിലീസ് ചെയ്ത ചിത്രത്തിന് മികച്ച പ്രതികരണം  ലഭിച്ചു. ചിത്രം വാണിജ്യ വിജയമായിരുന്നു. 2020 ൽ ജപ്പാനിലും ഈ ചിത്രം പ്രദർശിപ്പിച്ചു.
സഹായ കഥാപാത്രങ്ങൾ
തമ്പി രാമയ്യ - ശിവന്റെ സഹായി
രവി മരിയ - പാണ്ടി
ജോ മല്ലൂരി- വീര പാണ്ടി
പാണ്ടി - മുരുകേശൻ
R. K - മഹാലക്ഷ്മിയുടെ അമ്മായിയച്ചൻ
ജംഗിരി മധുമിത - ഒരു പോലീസ് കോൺസ്റ്റബിൾ
അഴകം പെരുമാൾ
സുരേഖ വാണി - ഒരു കന്യാസ്ത്രീ
എൽ. ബി. ശ്രീറാം - ഒരു ജ്യോതിഷക്കാരൻ
മീനൽ - പരാതിക്കാരൻ
ഇമ്മാൻ അന്നാച്ചി - ഒരു പരീക്ഷാ സൂപ്പർവൈസർ
വിനോധി വൈദ്യനാഥൻ
രജനി നിവേത - ശാന്തിയുടെ അമ്മ
ഷമ്മി തിലകൻ - ആദി കേശവന്റെ പിതാവ്
ജപ്പാൻ കുമാർ - ഗുർക്ക
ചരന്ദീപ് - അഴിമതി പോലീസ് ഇൻസ്പെക്ടർ
സ്റ്റണ്ട് സിൽവ - റോയപുരം ഗുണ
സൂപ്പർഗുഡ് സുബ്രഹ്മണി - ഒരു പോലീസ് ഉദ്യോഗസ്ഥൻ
പോണ്ടി രവി - ഒരു പോലീസ് ഉദ്യോഗസ്ഥൻ
പൂ റാം- ഒരു പോലീസ് ഉദ്യോഗസ്ഥൻ
അതിഥി വേഷം
ജീവ - "പാട്ടു ഒന്നു" എന്നതിലെ അതിഥി വേഷം
ജിതൻ രമേശ് - "പാട്ടു ഒന്നു" എന്നതിലെ അതിഥി വേഷം
ആർ. ടി. നീസൺ
ശ്രീധർ
സ്കാർലറ്റ് മെല്ലിഷ് വിൽ‌സൺ -  "ജിങ്കുനമണി"
ഹാസൽ ക്രൗണി -  "ജിങ്കുനമണി"
അവലംബം
വർഗ്ഗം:തമിഴ് ചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
സ്പ്ലെൻഡിഡ് ചൈന ഫോക്ക് വില്ലേജ്
പീപ്പിൾസ് റിപ്പബ്ലിക് ഓഫ് ചൈനയിലെ ഗ്വാങ്‌ഡോംഗ് പ്രവിശ്യയിലെ ഷെൻ‌ജെനിൽ സ്ഥിതിചെയ്യുന്ന രണ്ട് പ്രദേശങ്ങൾ (സ്പ്ലെൻഡിഡ് ചൈന മിനിയേച്ചർ പാർക്കും ചൈന ഫോക്ക് കൾച്ചർ വില്ലേജും) ഉൾപ്പെടുന്ന തീം പാർക്കാണ് സ്പ്ലെൻഡിഡ് ചൈന ഫോക്ക് വില്ലേജ്.(Chinese: 锦绣中华民俗村, pinyin: Jǐnxiù Zhōnghuá Mínsú Cūn) ചരിത്രം, സംസ്കാരം, കല, പുരാതന വാസ്തുവിദ്യ, ആചാരങ്ങൾ, വിവിധ ദേശീയതകളുടെ ആചാരം എന്നിവ പാർക്കിന്റെ പ്രമേയത്തിൽ പ്രതിഫലിപ്പിക്കുന്നു. ലോകത്തിലെ ഏറ്റവും വലിയ സീനറി പാർക്കുകളിൽ ഒന്നാണിത്. പ്രമുഖ ട്രാവൽ ആൻഡ് ടൂറിസ്റ്റ് കോർപ്പറേഷനായ ചൈന ട്രാവൽ സർവീസാണ് പാർക്ക് വികസിപ്പിക്കുകയും നിയന്ത്രിക്കുകയും ചെയ്യുന്നത്.
സ്ഥാനം
ഷെൻ‌ഷെൻ ഉൾക്കടലിൽ ഷെൻ‌ഷെൻ സ്പെഷ്യൽ എക്കണോമിക് സോണിലെ ഓവർസീസ് ചൈനീസ് ടൗണിലെ (OCT) ഒരു ടൂറിസ്റ്റ് ഏരിയയിലാണ് സ്പ്ലെൻഡിഡ് ചൈന സ്ഥിതി ചെയ്യുന്നത്. ഷെൻ‌ഷെൻ മെട്രോയുടെ 1-ാം ലൈനിലെ ലുഹോ സ്റ്റേഷനിൽ നിന്ന് 35-40 മിനിറ്റ് ട്രെയിൻ യാത്ര അല്ലെങ്കിൽ ബസിൽ 30 മിനിറ്റ് യാത്ര (ബസ് നമ്പർ 101 അല്ലെങ്കിൽ മിനി-ബസ് 23 രണ്ട് ഉദാഹരണങ്ങളാണ്) ചെയ്യുമ്പോൾ ഇവിടെയെത്താം.
പാർക്കിനെക്കുറിച്ച്
ചൈനയുടെ ഭൂപടം അനുസരിച്ച് നൂറിലധികം പ്രധാന വിനോദസഞ്ചാര കേന്ദ്രങ്ങൾ ചെറുതാക്കിയിട്ടുണ്ട്. മിക്ക ആകർഷണങ്ങളും 1:15 എന്ന തോതിൽ കുറച്ചിരിക്കുന്നു. ഇതിനെ സിനിക് സ്പോട്ട് ഏരിയ, സമഗ്ര സേവന മേഖല എന്നിങ്ങനെ തിരിച്ചിരിക്കുന്നു. 30 ഹെക്ടർ വിസ്തൃതിയുള്ള പാർക്ക് ആണിത്.
ചൈനീസ് ചരിത്രത്തിലെ വിവിധ സംഭവങ്ങൾ (ഉദാ. ജെങ്കിസ് ഖാന്റെ നേതൃത്വത്തിലുള്ള ഒരു യുദ്ധത്തെ ചിത്രീകരിക്കുന്ന ഒരു കുതിരസവാരി ഷോ), ചൈനീസ് കൾച്ചറൽ ഷോ മുതലായ നിരവധി ഷോകളും പാർക്ക് ആതിഥേയത്വം വഹിക്കുന്നു. ചില ഷോകൾ വാരാന്ത്യങ്ങളിൽ മാത്രമാണ് നടത്തുന്നത്.
മറ്റ് വിവരങ്ങൾ
പാർക്കിന്റെ പേരിലാണ് ഛിന്നഗ്രഹം 3088 ജിൻ‌സിയുഷോങ്‌വ. ചൈനീസ് ഫോക്ക് കൾച്ചർ വില്ലേജ് ഷെൻ‌ഷെനിലെ പാർക്കിനോട് ചേർന്നാണ് സ്ഥിതിചെയ്യുന്നത്.
പുറംകണ്ണികൾ
വർഗ്ഗം:നാടോടി സംസ്കാരം
ഭുന്തർ വിമാനത്താവളം
ഹിമാചൽ പ്രദേശിലെ കുളു പട്ടണത്തിന്റെ പ്രാന്ത പ്രദേശമായ ഭുന്തറിൽ സ്ഥിതി ചെയ്യുന്ന ഒരുചെറു പ്രാദേശിക വിമാനത്താവളമാണ് ഭുന്തർ വിമാനത്താവളം. കുളു- മണാലി വിമാനത്താവളം/ കുളു വിമാനത്താവളം എന്നീ പേരുകളിലാണ് ഭുന്തർ വിമാനത്താവളം അറിയപ്പെടുന്നത്. ബിയാസ് നദിയുടെ കരയിൽ സ്ഥിതി ചെയ്യുന്ന ഭുന്തർ വിമാനത്താവളം ഇന്ത്യയിലെ തന്നെ ഏറ്റവും ഉയരത്തിൽ സ്ഥിതി ചെയ്യുന്ന വിമാനത്താവളങ്ങളിലൊന്നാണ്. കുത്തനെയുള്ള ഇവിടുത്തെ റൺവെ പൈലറ്റുമാർക്ക് വലിയ വെല്ലുവിളിയാണുണ്ടാക്കുന്നത്. അതുകൊണ്ടുതന്നെ വളരെക്കുറച്ചു വിമാനങ്ങളേ ഇവിടെനിന്നും സർവീസ് നടത്തുന്നുള്ളു. ബിയാസ് നദിയിൽ വെള്ളപ്പൊക്കമുണ്ടാകുമ്പോൾ ഭുന്തർ വിമാനത്താവളം അടച്ചിടാറുണ്ട്. 2008ൽ ഭുന്തർ വിമാനത്താവളത്തിലെ ആധുനിക ടെർമിനൽ ഉദ്ഘാടനം ചെയ്യപ്പെട്ടു. എയർ ഇന്ത്യ റീജിയണൽ, ഡെക്കാൻ ചാർട്ടേഴ്സ് എന്നീ എയർലൈനുകളാണ് ഭുന്തർ വിമാനത്താവളത്തിൽ നിന്നും നിലവിൽ സർവീസ് നടത്തുന്നത്.
എയർലൈനുകളും ലക്ഷ്യസ്ഥാനങ്ങളും
താഴെപ്പറയുന്ന എയർലൈനുകൾ ഭുന്തർ വിമാനത്താവളത്തിൽ നിന്നും പ്രാദേശിക വിമാനസർവീസുകൾ നടത്തുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ വിമാനത്താവളങ്ങൾ വർഗ്ഗം:ഹിമാചൽ പ്രദേശ്
സി.ഡബ്ല്യു.ഇ. കോട്ടൺ
ലഘുചിത്രം|260x260ബിന്ദു| സിഡബ്ല്യുഇ കോട്ടൺ മെമ്മോറിയൽ, [[സെന്റ് മേരീസ് പള്ളി, ചെന്നൈ|സെന്റ് മേരീസ് ചർച്ച്, മദ്രാസ് ]] ഇന്ത്യൻ സിവിൽ സർവീസിലെ ബ്രിട്ടീഷ് സിവിൽ സർവീസ് ഉദ്യോഗസ്ഥനായിരുന്നു ചാൾസ് വില്യം എഡ്ഗേർ‌ട്ടൺ കോട്ടൺ സി‌എസ്‌ഐ സി‌ഐ‌ഇ (14 ഓഗസ്റ്റ് 1874 - സെപ്റ്റംബർ 6, 1931) മദ്രാസ് ചീഫ് സെക്രട്ടറിയും മദ്രാസ് സ്റ്റേറ്റുകളുടെ ഗവർണർ ജനറലിന്റെ ബ്രിട്ടീഷ്‌ പൊളിറ്റിക്കൽ ഏജന്റുമായിരുന്നു.
ഔദ്യോഗിക ജീവിതം
1898 ഡിസംബർ 8 ന് കോട്ടൺ ഇന്ത്യയിലെത്തി മദ്രാസ് പ്രസിഡൻസിയിൽ അസിസ്റ്റന്റ് കളക്ടറും മജിസ്‌ട്രേറ്റുമായി സേവനമനുഷ്ഠിച്ചു. 1920 കളുടെ തുടക്കത്തിൽ കസ്റ്റംസ് കളക്ടറായും വ്യവസായ ഡയറക്ടറായും സേവനമനുഷ്ഠിച്ച കോട്ടൺ 1923 ൽ മദ്രാസ് സ്റ്റേറ്റുകളുടെ ഗവർണർ ജനറലിന്റെ ആദ്യ ഏജന്റായി നിയമിക്കുകയും തിരുവിതാംകൂർ സംസ്ഥാനത്തെ തിരുവനന്തപുരം കേന്ദ്രീകരിച്ച് പ്രവർത്തിക്കുകയും ചെയ്തു. കോട്ടൺ 1928 വരെയും ഏജന്റായി സേവനമനുഷ്ഠിച്ചു. 1924 സെപ്റ്റംബർ 29 ന് പുതുക്കോട്ടൈ ലെജിസ്ലേറ്റീവ് കൗൺസിലിന്റെ ആദ്യ സെഷൻ കോട്ടൺ ഉദ്ഘാടനം ചെയ്തു
അവലംബം
വർഗ്ഗം:1931-ൽ മരിച്ചവർ വർഗ്ഗം:1874-ൽ ജനിച്ചവർ വർഗ്ഗം:തിരുവിതാംകൂറിന്റെ ചരിത്രം വർഗ്ഗം:ബ്രിട്ടീഷ് ഇന്ത്യയിലെ വ്യക്തികൾ
നിക്കോലെറ്റ സമോനാസ്
ഘാനയിലെ നടിയും ഫ്രീലാൻസ് മോഡലുമാണ് നിക്കോലെറ്റ സമോനാസ് (ജനനം: 5 സെപ്റ്റംബർ 1985). വിനോദ വ്യവസായത്തിൽ നിക്കി സമോനാസ് എന്നറിയപ്പെടുന്ന അവർ നിരവധി ചലച്ചിത്രങ്ങളിൽ അഭിനയിച്ചിട്ടുണ്ട്. അവർ ഹോളി ചൈൽഡ് ഹൈസ്കൂളിലെയും ക്വാമെ എൻ‌ക്രുമ സയൻസ് ആൻഡ് ടെക്‌നോളജി സർവകലാശാലയിലെയും പൂർവ്വ വിദ്യാർത്ഥിയാണ്.
ടി.ബി.-മിഷൻ 2020
2020-ഓടെ ഇന്ത്യയിൽ നിന്നും ക്ഷയരോഗം ഉന്മൂലനം ചെയ്യുക എന്ന ലക്ഷ്യം നേടുന്നതിനായി ഇന്ത്യാ ഗവണ്മെന്റ് ആരംഭിച്ച കർമ്മ പദ്ധതിയാണ് ടി.ബി.-മിഷൻ 2020. ബാഴ്സലോണയിൽ വെച്ച് ലോകാരോഗ്യസംഘടനയുടെ ഗ്ലോബൽ ടി.ബി. സിമ്പോസിയത്തിൽ സംസാരിക്കവേ 2014 ഒക്ടോബർ 28-ന് കേന്ദ്ര ആരോഗ്യ-കുടുംബക്ഷേമ വകുപ്പ് മന്ത്രി ഡോ. ഹർഷ് വർദ്ധനാണ് ഇത് പ്രഖ്യാപിച്ചത്.
നിക്കോലെറ്റ സമോനാസ്
വിദ്യാഭ്യാസം
സമോനാസിന്റെ പ്രാഥമിക വിദ്യാഭ്യാസം തേമയിലെ DEKS (അച്ചടക്കം, മികവ്, ദയ, സേവനം) ഇന്റർനാഷണൽ സ്കൂളിലായിരുന്നു. സീനിയർ ഹൈസ്കൂൾ വിദ്യാഭ്യാസത്തിനായി ഹോളി ചൈൽഡ് ഹൈസ്കൂളിൽ ചേരുകയും അവിടെ നിന്ന് വിഷ്വൽ ആർട്സ് പഠിക്കുകയും ചെയ്തു. പിന്നീട് ക്വാമെ എൻക്രുമ സയൻസ് ആൻഡ് ടെക്നോളജി യൂണിവേഴ്സിറ്റിയിൽ തൃതീയ വിദ്യാഭ്യാസം തുടർന്നു. അവിടെ നിന്ന് കമ്മ്യൂണിക്കേഷൻ ഡിസൈനിൽ ബിരുദം നേടി.
കരിയർ
തന്റെ അഭിനയ ജീവിതത്തിൽ ഘാന, നൈജീരിയൻ ചലച്ചിത്രങ്ങളിലും സമോനാസ് അഭിനയിച്ചിട്ടുണ്ട്. ഘാനയിൽ നിന്നും മൾട്ടിനാഷണൽ കമ്പനികളിൽ നിന്നുമുള്ള സ്പോൺസർഷിപ്പിനെ ഇത് ആകർഷിക്കുകയും അവരുടെ പരസ്യങ്ങളിൽ അവർ അഭിനയിക്കുകയും ചെയ്തു. ചാർട്ടർഹൗസ് പോലുള്ള വിവിധ ടിവി പ്രൊഡക്ഷൻ ഹൗസുകളിലും അവർ പ്രവർത്തിച്ചിട്ടുണ്ട്. ഫാം ഹൗസ് പ്രൊഡക്ഷനായ റിഥംസ് ആതിഥേയത്വം വഹിച്ച അവർ ആഫ്രിക്കൻ മൂവി റിവ്യൂ ഷോയിലും ടിവി ആഫ്രിക്കയിലെ പ്രഭാത ടിവി ടോക്ക് ഷോയായ ബ്രേക്ക്ഫാസ്റ്റ് ലൈവിലും ആതിഥേയത്വം വഹിച്ചു.
അവലംബം
വർഗ്ഗം:1985-ൽ ജനിച്ചവർ വർഗ്ഗം:ഘാനയിലെ നടിമാർ
ടി.ബി.-മിഷൻ 2020
ക്ഷയരോഗികൾക്ക് സൗജന്യ രോഗനിർണ്ണയവും ചികിത്സയും പോഷകാഹാര വിതരണവും ടി.ബി. മിഷന്റെ ഭാഗമാണ്.
അവലംബം
വർഗ്ഗം:ഭാരതസർക്കാരിന്റെ പദ്ധതികൾ
നൈറ്റ്-ഷൈനിംഗ് വൈറ്റ്
ചൈനീസ് കലാകാരനായ ഹാൻ ഗാൻ വരച്ച മോണോക്രോം ഇങ്ക്-ഓൺ-പേപ്പർ പെയിന്റിംഗ് ആണ് നൈറ്റ്-ഷൈനിംഗ് വൈറ്റ് (ചൈനീസ്: 照夜白圖)(Night-Shining White). അക്കാലത്ത് ഹാൻ ഗാൻ ചൈനയിലെ പ്രമുഖ കലാകാരന്മാരിൽ ഒരാൾ ആയിരുന്നു. 8-ആം നൂറ്റാണ്ടിന്റെ മധ്യത്തിൽ (circa 750) സൃഷ്ടിക്കപ്പെട്ട ഈ ചിത്രം താങ് രാജവംശത്തിന്റെ ചിത്രീകരണത്തിനു ഉദാഹരണമാണ്. താങ് രാജവംശം, ചൈനീസ് സംസ്കാരത്തിലെ സുവർണ്ണ കാലഘട്ടമായിരുന്നതിനാൽ ചൈനീസ് ചിത്രകലാ സാങ്കേതികതയിൽ നാടകീയമായി വളർന്നു. താങ് രാജവംശത്തിലെ സുവാൻസോംഗ് ചക്രവർത്തിയുടെ (ഭരണം 712-56) ഉടമസ്ഥതയിലുള്ള കുതിരപ്പടയിലെ ഒരു കുതിരയുടെ ചിത്രം ചിത്രീകരിക്കുകയായിരുന്നു. ചൈനീസ് ചിത്രകലയിലെ ഏറ്റവും വലിയ കുതിരവിഭാഗവുമായി ബന്ധപ്പെട്ട ചിത്രങ്ങളിൽ ഒന്നാണ് ഇത്. 1977-ൽ മെട്രോപൊളിറ്റൻ മ്യൂസിയം ഈ ചിത്രം ഏറ്റെടുത്തു.
ഹാൻ ഗാൻ
8-ആം നൂറ്റാണ്ടിലെ ചൈനീസ് ചിത്രരചയിതാക്കളിൽ പ്രമുഖ കലാകാരനായിരുന്നു ഹാൻ ഗാൻ. ഒരു ദരിദ്ര കുടുംബത്തിൽ ജനിച്ച ഹാൻ ഗാൻ തലസ്ഥാനമായ ചാങ്ഗാനിലെ ഒരു വൈൻ ഷോപ്പിൽ ജോലിചെയ്യുകയായിരുന്നു. ചിത്രകാരനും കവിയായ വാങ് വെയ് ആണ് അദ്ദേഹത്തിന്റെ കലാപ്രതിഭയെ കണ്ടെത്തിയത്. ഹാൻ ദർബാറിലെ ഒരു ചിത്രകാരനായ കാവോ ബാ യുടെ വിദ്യാർത്ഥിയായി മാറി. പഠനത്തിനുശേഷം ഹാൻ താങ് ദർബാറിൽ ഒരു ചിത്രകാരൻ ആയി. ശാരീരിക രൂപഭാവത്തിൽ നിന്ന് ഒരു കുതിരയുടെ സ്വഭാവം കണ്ടുപിടിക്കുന്നതിൽ അദ്ദേഹം പ്രശസ്തനായി. ഹാൻ ഗാൻറെ ചിത്രങ്ങളുടെ കൺവെൻഷനിൽ യൂറോപ്യൻ ചരിത്ര കലാകാരന്മാർ ശ്രദ്ധ ചെലുത്തുന്നുണ്ട്. യൂറോപ്യൻ കലാകാരന്മാർ സൃഷ്ടിച്ച മൃഗങ്ങളെ ചിത്രീകരിക്കുന്ന രചനകളിൽ നിന്ന് ഇത് വളരെ വ്യത്യസ്തമായിരിക്കുന്നു.
സുവാൻസോംഗ് ചക്രവർത്തിയുടെ നിർദ്ദേശപ്രകാരം ഹാൻ ഗാൻ പ്രശസ്ത കുതിരകളുടെ "ഛായാചിത്രങ്ങളുടെ" പരമ്പര സൃഷ്ടിച്ചു. ഈ ചിത്രം ആദ്യമേ തന്നെ ചിത്രങ്ങളുടെ പരമ്പരയിൽ ഒന്നാമതായിരുന്നു. ഒറിജിനൽ പെയിന്റിംഗുകൾ നിലനിന്നിട്ടില്ല, പക്ഷെ തുടർന്നുള്ള നൂറ്റാണ്ടുകളിൽ പകർപ്പുകൾ സൃഷ്ടിച്ച് അവ അറിയപ്പെടുന്നു.
പെയിൻറിംഗിന്റെ സവിശേഷതകൾ
ബായി ഹൂവ അല്ലെങ്കിൽ "വെളുത്ത പെയിന്റിംഗ്" ബ്രഷ്, കറുപ്പ് മഷി എന്നിവ ഉപയോഗിച്ച് ലളിതമായ ഷേഡിംഗോടുകൂടിയതും എന്നാൽ നിറങ്ങൾ ഇല്ലാത്തതും ആയി സൃഷ്ടിച്ച ഒരു മോണോക്രോം സൃഷ്ടിയായിരുന്നു. ചൈനീസ് കലയുടെ മുൻകാല രചനകളെ അടിസ്ഥാനമാക്കിയുള്ള ഈ രചനയ്ക്ക് പരിമിതമായ വസ്തുക്കളാണുപയോഗിച്ചിരിക്കുന്നതെങ്കിലും "നൈറ്റ് ഷൈനിംഗ് വൈറ്റ്" എന്ന ചിത്രത്തിന് അതിന്റെ ആത്മീയചൈതന്യവും, മനോഹാരിതയും നഷ്ടപ്പെടുന്നില്ല. ഈ ചിത്രത്തിൽ ഹാൻ ഗാന്റെ വിഷയ നിരീക്ഷണപാടവം സന്തുലിതമായി അടുത്തറിയാൻ കഴിയുന്നു. ചക്രവർത്തിയുമായുണ്ടായ ഒരു സംഭാഷണത്തിൽ, ഹാൻ ഗാൻ കുതിരപ്പന്തിയിലെ കുതിരകളുടെ പെയിന്റിംഗ് തന്റെ അദ്ധ്യാപകൻറേതാണെന്ന് അവകാശപ്പെട്ടു.
പരമ്പരാഗത ചൈനീസ് പെയിന്റിംഗിൽ ചിത്രീകരിക്കപ്പെട്ട മൃഗങ്ങൾ സാധാരണയായി പടിഞ്ഞാറൻ പെയിന്റിംഗുകളിൽ കാണുന്നതുപോലെ സ്വഭാവികമായ കൃത്യതയല്ല, "നൈറ്റ് ഷൈനിംഗ് വൈറ്റ്" എന്നത് തികച്ചും യാഥാർഥ്യമാണ്. ചൈനീസ് മിത്തോളജിയിലെ കുതിരയെ തീയോടുകൂടി പറക്കുന്ന കുതിരയായും ഡ്രാഗനായും, സ്വർഗ്ഗത്തിലെ കുതിരയായും, വലിയ കത്തുന്ന കണ്ണുകൾ, മൂക്കുകൾ നൃത്തരൂപങ്ങളും, ചെറുതും നേർത്തതുമായ കാലുകളും വളരെ വളഞ്ഞ ശരീരവും. (ഈ അനുപാതങ്ങൾ അല്പം ഊതിപ്പെരുപ്പിച്ചവയാണ്), തുടങ്ങിയ സ്വഭാവ സവിശേഷതകളോടുകൂടി ചിത്രീകരിക്കപ്പെടുന്നു,  ഹാൻ ഗാൻ കുതിരയ്ക്ക് കുറച്ച് മനുഷ്യ സവിശേഷതകൾ നൽകി, കണ്ണുകൾ കാഴ്ച്ചക്കാരനരികിൽ നിന്ന് സഹാനുഭൂതിയും സഹായവും തോന്നുന്നവിധത്തിൽ ആകർഷണീയമായി ചിത്രീകരിച്ചിരിക്കുന്നു. ഈ ചിത്രങ്ങളെ പിന്നീട് ചൈനീസ് സൈനിക ശക്തിയുടെയും സാമ്രാജ്യശക്തിയുടെയും പ്രതീകമായി വ്യാഖ്യാനിച്ചു. സുവാൻസോംഗ് ചക്രവർത്തി ഒരു വേശ്യാലയത്തിൽ മതിമോഹത്താൽ വ്യതിചലിക്കുകയും അദ്ദേഹത്തിന്റെ ചുമതലകൾ അവഗണിക്കപ്പെടുകയും പുറത്താക്കപ്പെടുകയും ചെയ്തു.
ഈ ചിത്രകലാകാരൻമാർ അവരുടെ ചിത്രങ്ങളിൽ ഒപ്പുവച്ചിരുന്നില്ല. എന്നാൽ അനേകം ലിഖിതങ്ങളും, മുദ്രകളും, അതിന്റെ ഉടമസ്ഥരിൽ നിന്നുള്ള ഒപ്പുശേഖരണങ്ങളും വഹിക്കുന്നു. തെക്കൻ താങ് ചക്രവർത്തിയായ ലി യൂ, സോങ് ചിന്തകനുമായ മി ഫൂ, ക്വിയാൻലൊങ് ചക്രവർത്തി എന്നിവർ ഉൾപ്പെടുന്ന നിരവധി കലാകാരന്മാരുടെ കൈകളിലൂടെ 1,200 വർഷങ്ങൾ കടന്നുപോയിരിക്കുന്നു.
അവലംബം
വർഗ്ഗം:ഹോഴ്സസ് ഇൻ ആർട്ട് വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
അർജുൻ (ടാങ്ക്)
ഇന്ത്യയുടെ ആദ്യത്തെ തദ്ദേശീയ നിർമിത മെയിൻ ബാറ്റിൽ ടാങ്ക് ആണ് അർജുൻ. ഇന്ത്യൻ പ്രതിരോധ ഗവേഷണ സ്ഥാപനമായ ഡിആർഡിഒ ആണ്, ഇന്ത്യൻ കരസേനക്ക് വേണ്ടി ഈ മൂന്നാം തലമുറ  ടാങ്ക് വികസിപ്പിച്ചത്. മഹാഭാരത ഇതിഹാസത്തിലെ പോരാളിയായ അർജുനന്റെ പേരാണ് ടാങ്കിനു നൽകിയിരിക്കുന്നത്. 120 മില്ലീമീറ്റർ റൈഫിൾഡ് തോക്ക്, അതിനോടു ചേർന്ന് ഘടിപ്പിച്ച 7.62 മില്ലീമീറ്റർ യന്ത്രത്തോക്ക് ,മറ്റൊരു 12.7 മില്ലീമീറ്റർ വിമാനവേധതോക്ക് എന്നിവയാണ് പ്രധാന ആയുധങ്ങൾ. കമാണ്ടർ, ഗണ്ണർ, ലോഡർ, ഡ്രൈവർ എന്നിങ്ങനെ നാലു പേരാണ് ടാങ്ക് പ്രവർത്തിപ്പിക്കുന്നത്. ഈ ടാങ്കിനു സംരക്ഷണം നൽകുന്നത് 'കാഞ്ചൻ' എന്നു പേരുള്ള ഡിആർഡിഓ വികസിപ്പിച്ച കവചം ആണ്. 1400 എച്ച്പി ജർമൻ എംടിയു എഞ്ചിൻ ആണ് ടാങ്കിനെ ചലിപ്പിക്കുന്നത്. പരമാവധി റോഡ് വേഗത മണിക്കൂറിൽ 70 കിമീയും (43 മൈൽ) മറ്റിടങ്ങളിൽ (ക്രോസ് കൺട്രി) മണിക്കൂറിൽ 40 കിലോമീറ്ററുമാണ് (25 മൈൽ).
ചരിത്രം
സ്വാതന്ത്ര്യാനന്തരം ഇന്ത്യൻ കവചിതസേന ഉപയോഗിച്ചിരുന്നത് ബ്രിട്ടീഷ്, ഫ്രഞ്ച്, അമേരിക്കൻ നിർമിതമായ ടാങ്കുകളായിരുന്നു. 1965 ൽ ബ്രിട്ടണിലെ വിക്കേഴ്സ് ആംസ്ട്രോങ് കമ്പനിയുടെ 'വിക്കേഴ്സ് മാർക്ക് 1' എന്ന ടാങ്ക് അവരുടെ  ലൈസൻസോടെ ഇന്ത്യയിൽ "വിജയാന്ത" എന്ന പേരിൽ നിർമ്മിക്കാൻ തുടങ്ങി. ഇതിനെതുടർന്നു 1972 ലാണ് സ്വന്തമായ ടാങ്ക് പദ്ധതി ആരംഭിച്ചത്.എഞ്ചിൻ ഒഴികെ മറ്റ് ഭാഗങ്ങൾ ഡിആർഡിഓ യുടെ ഉപ വിഭാഗമായ സിവിആർഡിഇ രൂപകൽപന ചെയ്തു.'ക്രൌസ്സ് മഫ്ഫീ' എന്ന ജർമൻ കമ്പനിയുടെ സഹകരണവും ഉണ്ടായിരുന്നു.പൊഖ്രാൻ ആണവ പരീക്ഷണത്തെ തുടർന്നുണ്ടായ ഉപരോധവും മറ്റും ഈ പദ്ധതിയെ പിന്നോട്ടടിച്ചു.1996ലാണ് ഗവൺമെൻറ് ഈ ടാങ്കിനെ കൂടുതൽ എണ്ണത്തിൽ നിർമ്മിക്കുവാൻ തീരുമാനിച്ചത്.1974ൽ 15.5 കോടി രൂപ അനുവദിച്ച സ്ഥാനത്ത് 1995 ഓടെ ഡിആർഡിഓ 300 കോടി രൂപ ചെലവഴിച്ചു കഴിഞ്ഞിരുന്നു.വിലക്കയറ്റവും ടാങ്കിന്റെ രൂപകൽപന സംബന്ധിച്ച് കരസേനയുടെ മാറുന്ന ആവശ്യങ്ങളുമായിരുന്നു ഇതിന് കാരണമായി ചൂണ്ടിക്കാണിക്കപ്പെട്ടത്.
നിർമ്മാണവും ഉപയോഗവും
2000മാണ്ടിൽ കരസേന 124 അർജുൻ ടാങ്കുകൾക്ക് ഓർഡർ നൽകി.ഒഴിവാക്കുന്ന ടി55 ടാങ്കുകൾക്ക് പകരമാണ് ഇവ ഉൾപ്പെടുത്തിയത്.ഇതുവരെ 100 ലധികം ടാങ്കുകൾ സേനയ്ക്ക് കൈമാറിയിട്ടുണ്ട്. തമിഴ്നാട്ടിലെ ചെന്നൈക്കടുത്തുള്ള ആവടിയിലെ ഹെവി വെഹിക്കിൾസ് ഫാക്ടറിയിലാണ് ടാങ്ക് നിർമ്മാണം.
നവീകരണം
അർജുൻ ടാങ്കിനെ മാർക്ക് 2 നിലവാരത്തിലേക്ക് എത്തിക്കുന്നതിന് നിരവധി സാങ്കേതികവിദ്യകൾ വികസിപ്പിച്ചു.റിയാക്ടീവ് ആർമർ പ്ലേറ്റുകൾ ,ഓക്സിലറി പവർ യൂണിറ്റ് ,രാത്രി കാഴ്ച്ച സംവിധാനങ്ങൾ ,റിമോട് കണ്ട്രോൾഡ് വെപ്പൺ സ്റ്റേഷൻ,നഗര യുദ്ധ അതിജീവന സംവിധാനങ്ങൾ , തുടങ്ങി 93 ഓളം പരിഷ്കാരങ്ങൾ വരുത്തിയിട്ടുണ്ട്.
അവലംബം
വർഗ്ഗം:യുദ്ധടാങ്കുകൾ വർഗ്ഗം:ഇന്ത്യൻ സേന
ദന്തിദുർഗ്ഗ
ദന്തിദുർഗ്ഗ അഥവാ ദന്തിവർമ്മൻ ആയിരുന്നു    രാഷ്ട്രകൂട രാജവംശം സ്ഥാപിച്ചത്. ഇന്നത്തെ കർണ്ണാടകയിലുള്ള ഗുൽബർഗ ആയിരുന്നു രാജവംശത്തിന്റെ തലസ്ഥാനം.
എല്ലോറയിലെ ലിഖിതങ്ങലിൽ നിന്നും ഇദ്ദേഹം 753 ൽ ചാലൂക്യരെ പരാജയപ്പെടുത്തി എന്നും "രാജാധിരാജാ", "പരമേശ്വര" എന്നീ പേരുകൾ സ്വീകരിച്ചു എന്നും മനസ്സിലാക്കാം. മഹാരാഷ്ട്രയിലെ കോലാപ്പൂരിൽ നിന്നും ലഭിച്ച ലിഖിതങ്ങളിൽ അദ്ദേഹം ഗുജറാത്തിലെ ചാലൂക്യ രാജകുമാരി ആയിരുന്ന ഭാവനഗയുടെ പുത്രൻ ആയിരുന്നു എന്ന് വിശ്വസിക്കപ്പെടുന്നു. അതേ ലിഖിതങ്ങളിൽ ദന്തിവർമ്മൻ ബാദാമി ചാലൂക്യരെ പരാജയപ്പെടുത്തിയതായി പ്രസ്താവിക്കുന്നു. ദന്തിവർമ്മന്റെ ഇളയച്ഛനായ കൃഷ്ണൻ ഒന്നാമൻ ആയിരുന്നു അദ്ദേഹത്തിനു ശേഷം രാജ്യം ഭരിച്ചത്.
അവലംബം
വർഗ്ഗം:ഇന്ത്യാചരിത്രം വർഗ്ഗം:രാഷ്ട്രകൂടരാജവംശം
ക്രിസ്റ്റഫർ തോമസ് നൈറ്റ്
27 കൊല്ലക്കാലം കാട്ടില് ഏകാന്തനായി താമസിച്ച് മാധ്യമ ശ്രദ്ധനേടിയ അമേരിക്കക്കാരനാണു ക്രിസ്റ്റഫർ തോമസ് നൈറ്റ് (ജനനം 1965-12-7) 1986 മുതല് 2013 വരെയുള്ള 27 വർഷക്കാലം അമേരിക്കയിലെ വടക്ക് കിഴക്കൻ ഭാഗത്തുള്ള സംസ്ഥാനമായി മെയിനിലെ ബെല്ഗ്രൈഡ് തടാകത്തിനടുത്തുള്ള നോർത്ത് പോണ്ടിലെ കാട്ടിലായിരുന്നു ഇദ്ദേഹത്തിന്റെ ഏകാന്ത വാസം.
തന്റെ സന്യാസകാലത്ത്, സമ്മർ കാബിനുകളിൽ നിന്നും 1.6 കിലോമീറ്റർ അകലത്തിലാണു നൈറ്റ് താമസിച്ചത്. ചോ‍‍‍‌‍ർ‌ച്ച വരാത്ത രീതിയിൽ മരക്കഷ്ണങ്ങളുപയോഗിച്ച് ചെറിയ കുടിൽ ഇയാൾ നിർമ്മിച്ചിരുന്നു. മിക്കവാറും വസ്തുവകകളില്ലാതെ കാടുകളിൽ പ്രവേശിച്ച അദ്ദേഹത്തിന്റെ ജീവിത ക്യാമ്പ് പൂർണ്ണമായും ആശ്രയിച്ചിരുന്നത് അടുത്തുള്ള ക്യാബിനുകളെയായിരുന്നു.ഇവിടെ നിന്നും മോഷ്ടിച്ച വസ്തുക്കളാണ് ഉപയോഗിച്ചിരുന്നത്. പ്രതിവർഷം ഏകദേശം 40 എന്ന നിരക്കിൽ പ്രദേശത്തെ വീടുകൾക്കെതിരെ ഏകദേശം 1,000 കവർച്ചകൾ നടത്തിയാണ് ഇദ്ദേഹത്തിനാവശ്യമായ വസ്തുവകകൾ കണ്ടെത്തിയിരുന്നത്.
ഈ പ്രദേശത്ത് അദ്ദേഹം നടത്തിയ നിരവധി മോഷണങ്ങൾക്ക് പേടിയും കുപ്രസിദ്ധിയുമുണ്ടാക്കി എന്നതിനപ്പുറം നൈറ്റിന്റെ അസാധാരണമായ ജീവിതം ലോക മാധ്യമ ശ്രദ്ധയാകർഷിച്ചു.
പരാമർശങ്ങൾ
വർഗ്ഗം:1965-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കോമർരാജു അച്ചമാംബ
'''ഡോ. കോമർരാജു അച്ചമാംബ''' (6 സെപ്റ്റംബർ 1906 - 20 ഒക്ടോബർ 1964) LRCP ഒരു ഇന്ത്യൻ അഭിഭാഷകയും പ്രസവചികിത്സകയും ഗൈനക്കോളജിസ്റ്റും രാഷ്ട്രീയക്കാരിയും മുൻ പാർലമെന്റ് അംഗവുമായിരുന്നു.
ജീവിതരേഖ
1906-ൽ ഗുണ്ടൂരിൽ ചരിത്രകാരനായ കൊമർരാജു വെങ്കിട ലക്ഷ്മണ റാവുവിന്റെയും ഭാര്യയുടെയും മകനായി കൊമർരാജു അച്ചമാംബ ജനിച്ചു. അവർ ഇന്ത്യൻ സ്വാതന്ത്ര്യ സമരത്തിൽ പങ്കെടുത്തു. 1924-ൽ കാക്കിനടയിൽ നടന്ന ഇന്ത്യൻ നാഷണൽ കോൺഗ്രസ് സമ്മേളനത്തിൽ പെൺകുട്ടികളുടെ വോളണ്ടിയർമാരുടെ വിദ്യാർത്ഥി നേതാവായിരുന്നു അവർ. 1928-ൽ മദ്രാസ് നഗരത്തിൽ (ഇപ്പോൾ ചെന്നൈ) സൈമൺ കമ്മീഷനെതിരെ വിദ്യാർത്ഥിനികൾ നടത്തിയ കരിങ്കൊടി പ്രകടനത്തിന്റെ നേതാവ് കൂടിയായിരുന്നു അവർ. 1943-1948 കാലത്ത് അവർ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ അംഗമായിരുന്നു. താമസിയാതെ, അവർ 1948-ൽ ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്നു. 1957-ൽ ഇന്ത്യൻ നാഷണൽ കോൺഗ്രസിനെ പ്രതിനിധീകരിച്ച് വിജയവാഡയിൽ നിന്ന് രണ്ടാം ലോകസഭയിലേക്ക് അവർ തിരഞ്ഞെടുക്കപ്പെട്ടു.
കുട്ടികളുടെ വളർച്ചയെക്കുറിച്ചുള്ള പരമ്പരാഗത തെറ്റിദ്ധാരണകൾ ഇല്ലാതാക്കാൻ ലക്ഷ്യമിട്ട് തെലുങ്കിൽ പ്രസൂതി - ശിശു പോഷണ എന്ന പുസ്തകം അവർ രചിച്ചു. സ്ത്രീകൾക്കായുള്ള മഹിള മാസികയും അവർ പ്രസിദ്ധീകരിച്ചു. 1940-ൽ വി. വെങ്കിട്ടരാമ ശാസ്ത്രിയെ വിവാഹം കഴിച്ചു. അവരുടെ വിവാഹത്തിൽ നിന്ന് ഒരു മകൾ തന്യ ജനിച്ചു.
1964 ഒക്ടോബർ -ന് അച്ചമാംബ അന്തരിച്ചു. 2006-ൽ ഹൈദരാബാദിൽ അവരുടെ ജന്മശതാബ്ദി ആഘോഷങ്ങൾ നടന്നു.
ബാഹ്യ ലിങ്കുകൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:1964-ൽ മരിച്ചവർ വർഗ്ഗം:1906-ൽ ജനിച്ചവർ വർഗ്ഗം:രണ്ടാം ലോക്‌സഭയിലെ അംഗങ്ങൾ
എഡ്ഗ്ബാസ്റ്റൺ ക്രിക്കറ്റ് ഗ്രൗണ്ട്
ഇംഗ്ലണ്ടിലെ ബിർമിങ്ഹാമിൽ സ്ഥിതിചെയ്യുന്ന ഒരു അന്താരാഷ്ട്ര ക്രിക്കറ്റ് സ്റ്റേഡിയമാണ് എഡ്ഗ്ബാസ്റ്റൺ ക്രിക്കറ്റ് ഗ്രൗണ്ട്. വാർവിക്ഷൈർ കൗണ്ടി ക്രിക്കറ്റ് ടീമിന്റെ ഹോം ഗ്രൌണ്ടാണ് ഈ സ്റ്റേഡിയം. ടെസ്റ്റ് ക്രിക്കറ്റിനും, ഏകദിന ക്രിക്കറ്റിനും ഈ ഗ്രൗണ്ട് വേദിയായിട്ടുണ്ട്. 1882ലാണ് ഈ സ്റ്റേഡിയത്തിന്റെ പണി പൂർത്തിയാക്കി തുറന്നുകൊടുത്തത്. 25000 കാണികളെ ഉൾക്കൊള്ളാൻ ശേഷിയുള്ളതാണ് ഈ സ്റ്റേഡിയം. യുണൈറ്റഡ് കിങ്ഡത്തിലെ ഏറ്റവും വലിയ രണ്ടാമത്തെ സ്റ്റേഡിയമാണ് ഇത്.
അവലംബം
വർഗ്ഗം:ഇംഗ്ലണ്ടിലെ ക്രിക്കറ്റ് സ്റ്റേഡിയങ്ങൾ
അലക്സാണ്ടർ പുഷ്കോ
സോവിയറ്റ് അനിമേഷൻ രംഗത്തും ,കളർ ഛായഗ്രഹണത്തിലും സ്പെഷൽ ഇഫക്ട്സിലും പ്രത്യേക സംഭാവനകൾ നൽകിയ ചലച്ചിത്രകാരനായ  അലക്സാണ്ടർ പുഷ്കോ(Aleksandr Ptushko), ഉക്രയിനിലെ  ലുഗാൻസ്കിൽ 1900 ഏപ്രിൽ 19 നു ജനിച്ചു. (മ:– മാർച്ച് 6, 1973). സോവിയറ്റ് വാൾട്ട് ഡിസ്നി എന്നു ഇദ്ദേഹം അറിയപ്പെടുന്നുണ്ട്. .
ചലച്ചിത്രജീവിതം
മോസ്കോയിലെ മോസ് ഫിലിം സ്റ്റുഡിയോയിൽ ഹ്രസ്വചിത്രങ്ങൾക്ക് പാവകളെ നിർമ്മിച്ചുകൊടുത്തുകൊണ്ടാണ് അദ്ദേഹം തന്റെ കലാജീവിതം ആരംഭിയ്ക്കുന്നത്. ബ്രാറ്റ്ഷ്കിൻ എന്ന കഥാപാത്രമാണ് മാസ്റ്റർപീസ്. റഷ്യൻ മിഥോളജി,നാടോടിക്കഥകൾ എന്നിവ ചലച്ചിത്രങ്ങൾക്ക്  അദ്ദേഹം ആധാരമാക്കുകയുണ്ടായി.
അവലംബം
വർഗ്ഗം:റഷ്യൻ ചലച്ചിത്രസംവിധായകർ വർഗ്ഗം:1900-ൽ ജനിച്ചവർ
മോസ് ഫിലിം സ്റ്റുഡിയോ
സോവിയറ്റ് റഷ്യയിലെ ഏറ്റവും പഴക്കമേറിയ ചലച്ചിത്രനിർമ്മാണ സ്റ്റുഡിയോ ആണ് മോസ് ഫിലിം സ്റ്റുഡിയോ.1920ൽ  ആണ് ഈ സംരംഭത്തിനു തുടക്കം കുറിച്ചത്. അലക്സാണ്ടർ ഖൻഷോങ്കോവ്, എർമലോവ് എന്നിവരായിരുന്നു പ്രധാന തുടക്കക്കാർ.
അവലംബം
വർഗ്ഗം:സ്റ്റുഡിയോകൾ
ഫയാസ് ഖാൻ (തബല വാദകൻ)
തബല വാദകനായിരുന്നു ഉസ്താദ് ഫയാസ് ഖാൻ(1934 - 12 നവംബർ 2014). ഡൽഹി ഖരാനയുടെ ശക്തനായ പ്രചാരകനായിരുന്ന ഇദ്ദേഹം പ്രമുഖ സംഗീതജ്ഞർക്കൊപ്പം തബല വായിച്ചിട്ടുണ്ട്. ഒട്ടേറെ വിദേശരാജ്യങ്ങളിലെ സംഗീത പരിപാടികളിൽ പങ്കെടുത്തിട്ടുള്ള ഖാൻ ഒരു വർഷത്തോളം വാഷിങ്ടൺ സർവകാലശാലയിൽ അധ്യാപകനായിരുന്നു.
ജീവിതരേഖ
രാജസ്ഥാനിലെ സികറിൽ സംഗീത കുടുംബത്തിൽ ജനിച്ചു. പിതാവ് നസീർ ഖാൻ കരോലി മഹാരാജാവിന്റെ സദസ്സിലെ സാരംഗി - തബല വാദകനായിരുന്നു. ഉസ്താദ് ഹിദായത്ത് ഖാന്റെ ശിഷ്യനായി തബലവാദനം തുടങ്ങി.
ഹിന്ദുസ്ഥാനി സംഗീതത്തിലെ പ്രമുഖരായ മൂന്നു തലമുറയിലെ സംഗീതജ്ഞർക്ക് തബല വായിച്ചു. ഭീംസെൻ ജോഷി, പണ്ഡിറ്റ് ജസ്രാജ്, മല്ലികാർജുൻ മൻസൂർ, കുമാർ ഗന്ധർവ, ഉസ്താദ് അമീർഖാൻ, സിദ്ധേശ്വരി ദേവി, ബഡേ ഗുലാം അലിഖാൻ, ഹാഫിസ് അലിഖാൻ, ബേഗം അക്തർ, പന്നാലാൽ ഘോഷ്, അലി അക്ബർ ഖാൻ, രവി ശങ്കർ, അംജദ് അലി ഖാൻ, ഹരിപ്രസാദ് ചൗരസ്യ, വിലായത്ത് ഖാൻ, വിശ്വജിത്ത് റോയ് ചൗധരി തുടങ്ങി നിരവധി പ്രമുഖർക്കൊപ്പം ഒട്ടേറെ കച്ചേരികളിൽ പങ്കെടുത്തിട്ടുണ്ട് പ്രശസ്ത മൃദംഗവാദകനായിരുന്ന രാംനാഥ് ഈശ്വരനിൽനിന്ന് മൃദംഗവും അഭ്യസിച്ചു. 1955-ൽ ആകാശവാണിയിൽ തബലവാദകനായി ചേർന്നു. ഡൽഹി ആകാശവാണിയിൽ 1993 വരെ ജോലിചെയ്തു.
അവലംബം
വർഗ്ഗം:1934-ൽ ജനിച്ചവർ വർഗ്ഗം:തബല വിദ്വാന്മാർ വർഗ്ഗം:2014-ൽ മരിച്ചവർ വർഗ്ഗം:നവംബർ 12-ന് മരിച്ചവർ വർഗ്ഗം:ഹിന്ദുസ്ഥാനി സംഗീതജ്ഞർ
ഹെൻഡ്രിക് വില്ലെം ബാഖുയിസ് റൂസ്ബൂം
ഹെൻഡ്രിക് വില്ലെം ബാഖുയിസ് റൂസ്ബൂം (Dutch pronunciation: [ˈɦɛndrɪk ˈʋɪləm ˈbɑkɦœy̯s ˈroːzəˌboːm], October 24, 1854 – February 8, 1907) ഒരു ഡച്ചുകാരനായ രസതന്ത്രജ്ഞനായിരുന്നു. ഭൗതികരസതന്ത്രത്തിൽ ഫേസ് ബിഹേവിയർ എന്ന കാര്യത്തിൽ ചെയ്ത പ്രവർത്തനങ്ങളുടെ പേരിലാണ് അറിയപ്പെടുന്നത്.
നെതർലാന്റ്സിലെ അൽക്മാറിൽ ആണ് ഹെൻഡ്രിക് വില്ലെം ബാഖുയിസ് റൂസ്ബൂം ജനിച്ചത്. സാമ്പത്തികപ്രയാസം കാരണം അദ്ദേഹത്തിനു സർവ്വകലാശാലാവിദ്യാഭ്യാസത്തിനു പണം തികയാതെ വന്നതിനാൽ, ഫാക്ടറി തൊഴിലാളിയായി കുറെക്കാലം ജോലിചെയ്തു. തന്റെ മെന്റർ ആയിരുന്ന ജെ. എം. വാൻ ബെമ്മെലെന്റെ സഹായിയായി 1878ൽ ലീഡെൻ സർവ്വകലാശാലയിൽ പ്രവർത്തിച്ചു. അങ്ങനെ അദ്ദേഹം തന്റെ വിദ്യാഭ്യാസം തുടരാൻ അവസരം ലഭിച്ചു. 1881ൽ അദ്ദേഹം ഒരു പെൺപള്ളിക്കൂടത്തിലെ അദ്ധ്യാപകനായി. ആസിഡുകളിലെ ഹൈഡ്രേറ്റുകൾ എന്ന വിഷയത്തിൽ 1884ൽ അദ്ദേഹത്തിനു ഗവേഷണബിരുദം ലഭിച്ചു. ജെ. ഡി. വൻ ഡെർ വാൾസ് അദ്ദേഹത്തെ ഫേസ് റൂളിൽ ഗവേഷണം നടത്തിയ ജെ. വിലാർഡ് ഗിബ്ബ്സിനെ പരിചയപ്പെടുത്തി. ഈ മേഖലയിൽ അതുവരെ വളരെക്കുറച്ചു ഗവേഷണങ്ങളേ നടന്നിരുന്നുള്ളു. ഈ വിഷയത്തിൽ ആജീവനാന്തഗവേഷണത്തിന് അദ്ദേഹത്തെ പ്രേരിപ്പിച്ചു. 1896ൽ ആംസ്റ്റർഡാമിലെ രസതന്ത്ര പ്രൊഫസ്സറായി. 1907 ഫെബ്രുവരി 8നു അവിടെവച്ചുതന്നെ മരിച്ചു.
തെർമോഡയനാമിക്സിൽ equilibrium of multiple-phase systems എന്നതായിരുന്നു അദ്ദേഹത്തിന്റെ പഠനമേഖല. ഇതിനുവേണ്ട തിയററ്റിക്കൾ അടിസ്ഥാനം ജെ. വിലാർഡ് ഗിബ്ബ്സ് തന്റെ ഫേസ് റൂൾ വഴി രൂപപ്പെടുത്തിയിരുന്നു. പക്ഷെ, റൂസ്ബൂം ആണ് ഈ തത്ത്വം പ്രയോഗരുപത്തിലാക്കി അതിന്റെ ഉപയോഗക്ഷമത കാണിച്ചുതന്നത്. ലോഹസങ്കരങ്ങളുടെ ഉരുകൽ സമയത്തുള്ള ഫേസ് ഡയഗ്രം രൂപപ്പെടുത്തിയതിനാണ് അദ്ദേഹം കൂടുതലായി അറിയപ്പെടുന്നത്. എന്നുവച്ചാൽ, ലോഹങ്ങളുടെ സങ്കരം ഉരുകുമ്പോൾ അതിലെ ഘടകപദാർഥങ്ങളുടെ അളവനുസരിച്ച്, എന്തു സംഭവിക്കുന്നുവെന്ന് പഠിക്കുന്നു. ഇത് മെറ്റലർജിയിൽ വളരെ പ്രാധാന്യമുള്ളതാണ്. അദ്ദേഹം ആദ്യമായി ഐസോപ്ലെത്സ് ഐസോതേംസ് എന്നിവ രുപീകരിച്ചു. കൈറൽ വസ്തുക്കളുടെ ശാസ്ത്രത്തിൽ വലിയ സംഭാവനകൾ ചെയ്തു.
1890ൽ റൂസ്ബൂം റോയൽ നെതർലാന്റ്സ് അക്കദമി ഓഫ് ആട്സ് ആന്റ് സയൻസസിന്റെ അംഗമായി. 1904ൽ Die Heterogenen Gleichgewichte von Standpunkte des Phasenlehre "Heterogeneous Equilibria from the Phase Rule Viewpoint." എന്ന ഗ്രന്ഥം രചിച്ചു.